title: Ikuinen kalenteri

text: Sen jälkeen katsotaan vuositaulukosta, mikä luku taulukon viimeisessä sarakkeessa on samalla rivillä kuin vuosiluvun kaksi viimeistä numeroa.


title: Ikuinen kalenteri

text: Katsotaan vielä kuukausitaulukosta, mikä luku vastaa kyseistä kuukautta. Jos kyseessä on tammi- tai helmikuu, on lisäksi otettava huomioon, onko kyseessä karkausvuosi vai ei.


title: Ikuinen kalenteri

text: Lasketaan yhteen edellä mainituista taulukoista saadut luvut sekä päivän järjestysnumero kuukaudessa. Lopuksi katsotaan viikonpäivätaulukosta, mikä viikonpäivä on samalla rivillä kuin saatu summa.


title: Ikuinen kalenteri

text:
Juliaanisessa ajanlaskussa päivämäärät sattuvat samoiksi viikonpäiväksi joka 28. ja näin ollen myös joka 700. vuosi (koska 700 on jaollinen 28:lla), gregoriaanisessa taas joka 400. vuosi. Nämä säännöt huomioon ottaen taulukoita voidaan soveltaa muillekin kuin niihin merkityille vuosisadoille; esimerkiksi 3200-luvulla päivämäärät sattuvat samoiksi viikonpäiviksi kuin 2000-luvulla, koska 3200-2000=1200 on jaollinen 400:lla.
Mikä viikonpäivä oli 3. joulukuuta 2007?Kyseessä oli siis maanantai.


title: Ikuinen kalenteri

text: Mikä viikonpäivä oli 24. huhtikuuta 1982?Kyseessä oli siis lauantai.


title: Ikuinen kalenteri

text: Mikä viikonpäivä on 18. kesäkuuta 2054?Kyseessä on siis torstai.


title: Ikuinen kalenteri

text: Mikä viikonpäivä oli 12. lokakuuta 1492?Kyseessä oli siis perjantai.


title: Mikrofilamentti

text:
Mikrofilamentit eli aktiinifilamentit, piensäikeet tai aktiinisäikeet muodostavat yhdessä mikrotubulusten ja välikokoisten säikeiden kanssa solun tukirangan.
Ne ovat ohuita ja joustavia, kierteisiä säikeitä, jotka muodostuvat aktiinimolekyyleistä.


title: Mikrofilamentti

text: Mikrofilamentit ovat ohuita ja joustavia, kierteisiä säikeitä, jotka muodostuvat aktiinimolekyyleistä . Aktiini on pallomainen, polymerisoituva proteiini. Solun sisällä aktiinin osuus kaikista proteiineista on jopa 5 %. α-aktiinia on lihassoluissa ja β- ja γ-aktiinia on muissa soluissa, ja ne eroavat vain muutaman aminohapon suhteen toisistaan. Monomeeristä aktiinia kutsutaan G-aktiiniksi ja polymerisoitunutta aktiinia F-aktiiniksi.


title: Mikrofilamentti

text: Mikrofilamenttien halkaisija on noin 7 nm. Ne esiintyvät solussa yleensä kimppuina ja verkostoina, harvoin erillään. Mikrofilamentissa on plus- ja miinus- pää. Mikrofilamentit voivat kasvaa aktiinimonomeerien liittyessä kumpaan tahansa päähän, mutta säikeen kasvu on nopeampaa plus- päästä. Jokainen aktiinimonomeeri on sitoutunut ATP-molekyyliin. Kun aktiini on kiinnittynyt säikeiseen, ATP hydrolysoituu ADP:ksi. Irrallinen mikrofilamentti, joka ei ole liittynyt muihin proteiineihin, on epästabiili ja se voi purkautua molemmista päistään. Mikrofilamenttien muodostuminen ja hajoaminen on tasapainoreaktio, jota säätelee aktiinin määrä säikeen läheisyydessä. Tasapainotilassa säie purkautuu ja rakentuu koko ajan samalla nopeudella.


title: Mikrofilamentti

text: Mikrofilamentit on löydetty eukaryoottisoluista, ja ne ovat välttämättömiä solujen liikkumiselle. Mikrofilamentit voivat muodostaa jäykkiä ja suhteellisen pysyviä rakenteita, kuten suoliston limakalvon mikrovilluksia ja sytoplasman supistuvia mikrofilamenttikimppuja. Mikrofilamentit voivat muodostaa myös väliaikaisia rakenteita, kuten solun keulasta ulostyöntyviä ulokkeita (filopodeja ja lamellipodeja), joiden avulla solu liikkuu ja supistusrenkaan, joka jakaa solun sytosolin kahtia eläinsolun jakautuessa.


title: Mikrofilamentti

text: Useimmissa eukaryoottisoluissa aktiinia on suurin pitoisuus solun kuoressa, joka sijaitsee solukalvon alla. Kuoressa mikrofilamentit muodostavat muiden aktiinia sitovien proteiinien avulla verkon, jonka tehtävänä on tukea solun pintaa. Aktiinin uudelleenjärjestäytyminen solun kuoressa tarjoaa mahdollisuuden myös solun muodonmuutoksille ja liikkumiselle. Monet solut liikkuvat ryömimällä pintaa pitkin. Liikkuminen tapahtuu aktiinin polymerisoituessa solun keulassa ja työntäessä solulimaa eteenpäin. Solu supistuu ja vetää itseään samalla eteenpäin.


title: Mikrofilamentti

text: Poikkijuovaisen lihaksen lihassyyn supistuksen saa aikaan kaksi proteiinia, aktiini ja myosiini. Ne ovat järjestäytyneet tietyllä tavalla perusyksiköksi, sarkomeeriksi. Lihassupistuksen aikana filamentit itsessään eivät lyhene, vaan liukuvat lomittain toisiaan kohti lyhentäen sarkomeeria. Lihassupistus vaatii Ca2+-pitoisuuden nousun, mikä mahdollistaa aktiinimolekyylin sitoutumiskohdan paljastumisen. Lepovaiheessa aktiinia peittävät säätelijäproteiinit, kuten tropomoduliini ja troponiini, estävät myosiiniväkästen tarttumisen siihen. Supistuksen aikana ATP:tä energianaan käyttävä myosiini voi nyt tarttua aktiiniin ja siirtää sitä eteenpäin kohti sarkomeeriin keskustaa. Kalsium-pitoisuuden vähentyessä säätelijäproteiinit estävät jälleen myosiinin tarttumisen aktiinin ja lihassyy veltostuu ulkoisten voimien vaikutuksesta.


title: Kevin Rudd

text: Kevin Michael Rudd (s. 21. syyskuuta 1957 Nambour, Queensland) on australialainen poliitikko, joka toimi Australian pääministerinä 3. joulukuuta 2007 – 24. kesäkuuta 2010 ja uudelleen 27. kesäkuuta 2013 – 18. syyskuuta 2013. Ulkoministeri hän oli vuodesta 2010 helmikuuhun 2012. Rudd edustaa Australian työväenpuoluetta.


title: Kevin Rudd

text: Rudd vietti lapsuutensa perheen maitotilalla. Rudd menetti isänsä ollessaan 11-vuotias, ja perhe joutui luopumaan tilasta.


title: Kevin Rudd

text: Rudd liittyi työväenpuolueeseen 15-vuotiaana. Hän opiskeli Australian National Universityssa Canberrassa. Hän erikoistui kiinan kieleen ja Kiinan historiaan ja osaa sujuvasti mandariinikiinaa.


title: Kevin Rudd

text: Rudd meni naimisiin Thérèse Reinin kanssa 1981, ja heillä on kolme lasta.


title: Kevin Rudd

text: Hän meni työhin ulkoministeriöön, jossa hän työskenteli vuoteen 1988. Hän vietti vaimoineen suurimman osan 1980-lukua ulkomailla Australian lähetystöissä mm. Tukholmassa ja myöhemmin Pekingissä. Palattuaan Australiaan hänestä tuli 1989 Queenslandin pääministerin Wayne Gossin henkilöstöpäällikkö. Gossin hallituksen hävittyä vaalit 1995 Rudd palkattiin Kiinan konsultiksi KPMG-yhtiöön.


title: Kevin Rudd

text: Rudd valittiin Australian parlamenttiin Griffithista vuoden 1998 vaaleissa. Hän oli opposition varjohallituksen ulkoministerinä 2001–2005. Hän arvosteli voimakkaasti mm. John Howardin hallituksen liittymistä Irakin sotaan, vaikka tukikin liittolaisuutta Yhdysvaltain kanssa.


title: Kevin Rudd

text: Ruddin ja työväenpuolueen johtajaksi 2004 valitun Mark Lathamin suhteet viilenivät, kun Latham lupasi vetää Australian joukot Irakista jouluksi 2004, jos tulisi valituksi pääministeriksi, kysymättä ulkopolitiikasta vastaavan Ruddin kantaa. Latham ei kuitenkaan pystynyt vaalivoittoon lokakuun 2004 vaaleissa ja erosi yllättäen tammikuussa 2005. Rudd kieltäytyi kuitenkin puheenjohtajan virasta, ja Kim Beazley valittiin. Joulukuun 2006 mielipidemittauksissa Ruddin kannatus oli kaksinkertainen Beazleyhin verrattuna. Beazley ilmoitti puolueen johtajavaalista, jossa Rudd valittiin 4. joulukuuta 2006 puolueen johtajaksi.


title: Kevin Rudd

text: 24. marraskuuta 2007 järjestetyssä vaalissa työväenpuolue voitti Howardin liberaalit ja kansallispuolueen selvästi. Hän vannoi virkavalan Australian pääministeriksi 3. joulukuuta 2007 kenraalikuvernööri Michael Jefferylle. Ruddin ensimmäinen toimi pääministerinä oli Kioton sopimuksen ratifiointi.


title: Kevin Rudd

text: Rudd luopui puolueen puheenjohtajan ja pääministerin tehtävistä 24. kesäkuuta 2010, jolloin puolueen puheenjohtajuus ja pääministeriys siirtyivät hänet haastaneelle varapääministerille ja puolueen varapuheenjohtajalle Julia Gillardille.. Sen jälkeen Rudd toimi Australian ulkoministerinä Gillardin hallituksessa helmikuuhun 2012, jolloin tila Gillardin hallituksessa kävi hänelle ahtaaksi ja hän erosi. Rudd kuitenkin palasi Australian pääministeriksi 26. kesäkuuta 2013 syrjäytettyään Gillardin.


title: Elf (elokuva)

text: Elf on vuonna 2003 ensi-iltansa saanut komedia-/fantasiaelokuva. Elokuvan ohjasi Jon Favreau ja pääosassa on Will Ferrell.


title: Elf (elokuva)

text: Elokuva kertoo Buddystä, joka pienenä kömpi joulupukin lahjasäkkiin, ja salamatkustaja huomattiin vasta silloin kun joulupukki oli saanut lahjat jaettua. Koska Buddy oli orpo, päätti Tonttupappa kasvattaa Buddyn tontuksi, kertomatta hänelle että hän on ihminen. Vuosia myöhemmin kun Buddy on kasvanut aikuiseksi, hän on muita tonttuja paljon pitempi ja hitaampi tekemään lahjoja. Buddy alkaa epäillä alkuperäänsä, ja kuulee pian että hän onkin ihminen. Tästä pettyneenä päättää Buddy lähteä etsimään oikeita vanhempiaan New Yorkista.


title: Nikolai Berdjajev

text: Nikolai Aleksandrovitš Berdjajev (; 18. maaliskuuta 1874 Kiova, Ukraina – 24. maaliskuuta 1948 Clamart, Ranska) oli ukrainalaissyntyinen venäläinen uskonnollinen ja poliittinen filosofi, joka edusti kristillistä eksistentialismia ja universalismia.


title: Nikolai Berdjajev

text: Berdjajev aloitti opinnot Kiovan yliopistossa vuonna 1894. Hänestä tuli pian marxilainen. Vuonna 1898 hänet pidätettiin opiskelijamielenosoituksessa ja erotettiin yliopistosta. Vuonna 1904 Berdjajev muutti Pietariin. Siellä hän lopulta erkani marxilaisuudesta ja suuntautui kohti filosofiaa ja hengellisyyttä. Hän oli ortodoksi, mutta arvosteli kirkkoa instituutiona. Vuonna 1913 hän kirjoitti artikkelin, joka suututti kirkon. Hänet tuomittiin karkotettavaksi Siperiaan, mutta ensimmäinen maailmansota ja vallankumous estivät tuomion täytäntöönpanon.


title: Nikolai Berdjajev

text: Berdjajev ei hyväksynyt bolševikkihallintoa, koska se korosti valtiota yksilön vapauden sijasta. Hän ei kuitenkaan kannattanut tsaarinvaltaa sen enempää. Syyskuussa 1922 bolševikit karkottivat 160 valittua intellektuellia, Berdjajev mukaan lukien, maasta. Hän asettui aluksi Saksaan, mutta muutti maan taloudellisen ja poliittisen tilanteen vuoksi Pariisiin vuonna 1923. Siellä hän opetti, luennoi ja kirjoitti. Saksan vallattua maan hän jatkoi kirjallista tuotantoa. Teokset julkaistiin sodan jälkeen, osa vasta hänen kuolemansa jälkeen.


title: Nikolai Berdjajev

text: Berdjajev kirjoitti paljon muun muassa vapaudesta ja luovuudesta. Hänen teoksensa ovat vaikuttaneet paitsi eksistentialismiin myös ortodoksiseen teologiaan.


title: Marko Luomala

text: Marko Luomala (s. 2. kesäkuuta 1980 Vaasa) on suomalainen jääkiekkoilija, joka pelaa Ruotsin 2. divisioonassa Olofströms IKssa. Hänen vahvuuksiinsa kuuluu karvaaminen, asenne, laukaus, työmoraali, tilan tekeminen ketjukavereille, työteliäisyys ja kulmaväännöt. Luomalan heikkouksiin kuuluu pelinluvun puute, ajoittainen yksinyrittäminen ja suoraviivaisuuden puute. Hänet on SM-liigassa yleisesti tunnettu alempien ketjujen rouhijana, mutta Luomala on toisinaan kunnostautunut myös maalintekijänä.


title: Marko Luomala

text: Luomala on Vaasan Sportin kasvatti. Hän siirtyi 18-vuotiaana JYPin A-nuoriin kaudeksi 1998–1999, josta Luomala jatkoi Porin Ässiin kaudeksi 1999–2000. Tehot 13+5=18 riittivät joukkueen A-nuorten sisäisen piste- ja maalipörssin voittoon. Hän debytoi samalla kaudella myös Ässien SM-liigajoukkueessa, jossa Luomala teki kymmenessä runkosarjaottelussa yhden maalin. Kaudeksi 2000–2001 Luomala palasi kasvattajaseuraansa Sportiin pelaamaan Mestistä, jossa tulokaskausi toi 31 runkosarjaottelussa tehot 5+4=9. Kaudella 2001–2002 hän löi itsensä läpi Mestiksessä ja oli Sportin toiseksi paras maalintekijä ja kolmanneksi paras pistemies tehoilla 15+12=27.


title: Marko Luomala

text: Huhtikuussa 2002 Luomala siirtyi try-outille Tampereen Ilvekseen, jonne hän sai elokuussa kauden 2002–2003 kattaneen sopimuksen. Luomala pelasi varsinaisen tulokaskautensa SM-liigassa ja teki 55 runkosarjaottelussa tehot 7+4=11. Hän pelasi lähinnä puolustavassa joukkueen nelosketjussa, mutta paransi kevättä kohden myös kiekollisessa pelissä. Luomala kuului runkosarjassa viimeiseksi sijoittuneen Ilveksen harvoihin onnistujiin varsinkin syyskuudella. Kauden 2003–2004 mittaan hän löysi joukkueesta paikkansa kakkosketjun rouhijana Erkki Rajamäen loukkaannuttua. Joulukuussa 2003 Luomala teki kaksivuotisen jatkosopimuksen Ilveksen kanssa.


title: Marko Luomala

text: Kaudella 2004–2005 Luomalalta odotettiin lopullista läpimurtoa SM-liigassa, mutta harjoituskaudella tullut viiltovamma sekä pienet loukkaantumiset haittasivat häntä. Lokakuussa 2004 Luomalan sopimusta jatkettiin vuodella kevääseen 2007 saakka. Hän ei jatkanut Ilveksessä kuitenkaan viimeistä sopimuskauttaan 2006–2007, vaan purki yhteisymmärryksessä sopimuksensa joukkueen kanssa ja siirtyi kaksivuotisella sopimuksella Rauman Lukon riveihin. Hän paransi yhden kauden piste-ennätystään tehtyään yhteensä 22 tehopistettä, mutta Luomalan kausi päättyi kuitenkin nilkkavammaan jo helmikuun 2007 puolivälissä. Myös kausi 2007–2008 jäi hänellä varsin rikkonaiseksi vuodenvaihteen loukkaantumisten vuoksi.


title: Marko Luomala

text: Luomala palasi kaudeksi 2008–2009 kaksivuotisella sopimuksella Porin Ässiin. Hän paransi SM-liigan yhden kauden piste-ennätystään tehtyään 27 tehopistettä ja oli 14 osumallaan joukkueen toiseksi paras maalintekijä Sakari Salmisen jälkeen. Kaudella 2009–2010 Luomala nousi Ässien varakapteeniksi ja jonkin ihmeellisen suonenvedon seurauksena laittoi hänen SM-liigan yhden kauden piste- ja maaliennätyksensä uuteen uskoon tehoilla 27+17=44. Luomala sijoittui koko liigan maalipörssissä neljänneksi. Hänen osumistaan seitsemän jäi voittomaaleiksi ja Luomala jakoikin SM-liigan voittomaalipörssin voiton JYPin Juha-Pekka Hytösen kanssa. Tämä jäi ainoaksi kerraksi Luomalan uralla kun hän rikkoi 15 maalin ja 30 pisteen rajat.


title: Marko Luomala

text: Kaudeksi 2010–2011 Luomala siirtyi kaksivuotisella sopimuksella Oulun Kärppiin. Hänet hankittiin joukkueeseen isoon rooliin, mutta Luomala ei kuitenkaan vastannut häneen kohdistuneisiin odotuksiin ja hän siirtyi tammikuussa 2011 loppukaudeksi Sveitsin National League A:ssa pelaavaan Kloten Flyersiin. Kaudeksi 2011–2012 Luomala palasi SM-liigaan ja siirtyi kaksivuotisella sopimuksella Hämeenlinnan Pallokerhoon. Hänen omien sanojensa mukaan seuravalintaan vaikuttivat osaksi myös perhesyyt. Luomala voitti ensimmäisellä sopimuskaudellaan 14 osumallaan HPK:n sisäisen maalipörssin, mutta kaudella 2012–2013 hän ei löytänyt juuri missään vaiheessa maalijyvää ja tehopisteitä kertyi runkosarjan aikana vain seitsemän. Luomala joutui myös tammikuussa 2013 runkosarjan lopulle sivuun alavartalovamman vuoksi ja hän pelasi kaikkiaan vain 41 runkosarjaottelua.


title: Marko Luomala

text: Syyskuussa 2013 Luomala palasi loppukauden 2013–2014 kattaneella sopimuksella kasvattajaseuraansa Vaasan Sportiin. Hän jatkoi SM-liigaan nostetussa joukkueessa vuoden mittaisella sopimuksella kaudella 2014–2015. Luomalalla oli kuitenkin alkukaudella loukkaantumisia ja hän jäi Sportissa pieneen rooliin. Lopulta hänen sopimuksensa purettiin yhteisymmärryksessä tammikuussa 2015. Noin puolitoista viikkoa myöhemmin Luomala siirtyi loppukaudeksi Italian Serie A:n HC Gherdëinaan.


title: Marko Luomala

text: Kaudeksi 2015–2016 Luomala siirtyi Iso-Britannian toiseksi korkeimmalle sarjatasolle EPIHL-joukkue Milton Keynes Lightningiin. Marraskuussa 2015 hän kuitenkin jätti joukkueen. Joulukuussa Luomala siirtyi loppukaudeksi MOL Ligaan unkarilaisen Ferencváros TC:n paitaan.


title: Marko Luomala

text: Luomala on pelannut kolme A-maaottelua Euro Hockey Tour -tasolla vuoden 2005 Česká Pojišťovna Cupissa. Hänet ja Kari Kalto valittiin Suomen joukkueeseen, kun Tony Salmelainen ja Jukka Voutilainen joutuivat sivuun. Luomalan ensimmäinen A-maaottelu oli näin ollen turnauksen avausottelu 1. syyskuuta 2005 Liberecissä Ruotsia vastaan. Hän edusti myös Suomen Mestis-pelaajista koottua B-maajoukkuetta Mont Blancin turnauksessa joulukuussa 2001.Pelattuaan kevään Unkarissa Luomala palasi seuraavaksi kaudeksi Suomeen. Hän pelasi kauden mustasaarelaisessa KoMu HTssa II divisoonassa. Kaudelle 2017–2018 Luomala siirtyi Ruotsin neljännelle sarjaportaalle Olofströms IK:n joukkueeseen.


title: Kuutio (elokuva)

text: Kuutio ("Cube") on Vincenzo Natalin ohjaama kauhu- ja tieteiselokuva, joka sai ensi-iltansa vuonna 1997. Sitä pidetään kulttielokuvana. Elokuva on saanut kaksi jatko-osaa: "Cube 2" ja "Cube Zero". Elokuva kertoo seitsemästä henkilöstä, jotka heräävät oudon kuution sisällä.


title: Kuutio (elokuva)

text: Elokuva alkaa johdannolla, jossa mies nimeltä Alderson herää kuutiosta. Hän lähtee etsimään ulospääsyä ja kuolee nopeasti ansaan. Myöhemmin viisi ihmistä, Leaven, Holloway, Worth, Quentin ja Rennes heräävät kuutiosta. Kukaan ei tiedä miksi heidät on valittu kuutioon, joka sisältää kuolettavia ansoja. Quentin auttaa kaikkia pitämään päänsä kylmänä ja yrittää pitää toivoa yllä. Aluksi ihmiset etenevät kuutiosta toiseen Rennesin johdolla kunnes tämä kuolee happoansan lauettua. Worth saa huonon maineen paljastaessaan olleensa kuution työntekijä, ja ettei kukaan ole siitä vastuussa.


title: Kuutio (elokuva)

text: Leaven keksii pian tavan edetä turvallisesti huoneesta toiseen ovenkarmeissa olevien alkulukujen avulla. Ihmiset kohtaavat Kazanin, autistisen miehen he kokevat lähinnä riesana. Quentin muuttuu vainoharhaisemmaksi samalla käyden erittäin hankalaksi. Muiden tutustuessa toisiinsa ja ollessa varmoja siitä, että ulospääsy on löydettävissä, Quentin riitaantuu erityisesti Hollowayn kanssa. Joukko löytää kuution laidan ja laskevat Hollowayn alas tutkimaan aluetta. Quentin päästää irti Hollowaysta tiputtaen tämän kuolemaansa muiden huomaamatta.


title: Kuutio (elokuva)

text: Leaven päätteelee Quentinin tappaneen Hollowayn. Quentin pahoinpitelee Worthin ja heittää tämän alas seuraavaan huoneeseen. Hysteerinen Worth huomaa huoneessa makaavan Rennesin, ja kaikki tajuavat olevansa jälleen alkupisteessä. Koottuaan itsensä Worth ehdottaa Leavenille, että kuution huoneet ovat vaihtaneet paikkaa, josta tämä tajuaa kuution olevan kuin suuri yhdistelmälukko. Kuitenkin kertoimet ovat luvuissa niin suuret ettei tavallinen ihminen kykenisi niitä laskemaan. Yhtäkkiä Kazan alkaa kertoa vastauksia laskutoimituksille, ja Leaven tajuaa että mies on heidän ainoa pelastus. Kolmikko hylkää Quentinin toivoen tämän kuolevan.


title: Kuutio (elokuva)

text: Worth, Leaven ja Kazan pääsevät lopulta kuutioista pois vievälle hissille kunnes Worth ilmoittaa ettei tule heidän mukaansa. Leavenin yrittäessä houkutella tätä mukaan Quentin yllättää heidät, tappaen Leavenin. Quentin haavoittaa pian tämän jälkeen Worthia, joka viimeisillä voimillaan tarttuu Quentinin jalasta tämän yrittäessä kavuta hissiin. Quentin murskautuu hissin ja kuution väliin päästäen vain Kazanin pakoon. Worth kuolee onnellinen ilme kasvoillaan Leavenin viereen.


title: Kuutio (elokuva)

text: Kazan pääsee ulos hissistä ja astuu kirkkaaseen valoon. Herääkin kysymys, kumpi on kuutiossa vaarallisempi; ansa vai itse ihminen.


title: Oksana Zabužko

text: Oksana Stefanivna Zabužko (; s. 19. syyskuuta 1960 Lutsk) on ukrainalainen kirjailija ja runoilija. Hän on tullut kansainvälisesti tunnetuksi useille kielille käännetyllä romaanillaan "Poljovi doslidžennia z ukrainskogo seksu" (1996).


title: Big Brother 2008

text: Big Brother 2008 oli tosi-tv-sarja Big Brotherin suomalaisen version 4. tuotantokausi. Kausi alkoi 26. elokuuta 2008 ja päättyi 30. marraskuuta 2008 kestäen 97 päivää. Kauden voitti Anniina Mustajärvi ja toiseksi sijoittui Tero Savikuja. Tällä kaudella ohjelman juontajina toimivat Vappu Pimiä "(Big Brother Talk Show)" ja Janne Kataja "(Big Brother Extra)". Aiemmista kausista poiketen tänä vuonna Sub-kanavalla lähetettiin arkisin myös kolmen viimevuotisen kilpailijan (Kadi, Farbod ja Aki) juontama interaktiivinen "Big Brother Game" -tekstiviestikisa. Tämän vuoden pudonneet asukkaat juonsivat yksittäisiä lähetyksiä. Big Brother -talossa on ennalta määrätyt säännöt, joita kaikkien asukkaiden on ehdottomasti noudatettava. Sääntöjen rikkoja voi saada rangaistuksen. Big Brotherilla on kuitenkin oikeus muuttaa sääntöjä milloin tahansa ennalta ilmoittamatta.


title: Big Brother 2008

text: Hakutilaisuudet 4. tuotantokaudelle järjestettiin huhtikuussa 2008 Helsingissä, Oulussa, Rovaniemellä, Jyväskylässä, Tampereella ja Turussa. Lisäksi Subin Subject-internetyhteisössä julkaistavien hakuvideoiden perusteella yleisö valitsi asukkaaksi oman suosikkinsa.


title: Big Brother 2008

text: Kauden alkua seuraavana päivänä esitetty kooste edellisen päivän tapahtumista sai 508 000 katsojaa. 30. marraskuuta 2008 esitetty finaali keräsi keskimäärin 676 000 katsojaa, mikä on Subin uusi katsojaennätys.


title: Big Brother 2008

text: Kilpailijat (asukkaat) asuivat Espoon Kivenlahteen rakennetussa talossa.


title: Big Brother 2008

text: Joka viikko Big Brother-talon asukkaat saivat viikkotehtävän, jonka onnistumisesta he löivät vetoa viikoittaisella budjetillaan. Vedonlyöntiprosentin oli oltava vähintään 25 prosenttia ja enintään 99 prosenttia viikkobudjetista.


title: Big Brother 2008

text:
Viikoittain asukkaat nimeäsivät kanssakilpailijoistaan kaksi häätöäänestykseen antamalla yksi tai kaksi nimeämispistettä. Eniten nimeämispisteitä saaneet asukkaat joutuivat yleisöäänestykseen, jossa yleisö sai antaa plus- ja miinusääniä. Nimeämisissä oli Big Brotherin sanelemia poikkeuksia.
19. lokakuuta 2008 Johan lähetettiin Afrikan Big Brotherin 3. tuotantokauden vierailevaksi kilpailijaksi Johannesburgiin. Vastaavasti Afrikasta Suomeen tuotiin zimbabwelainen Munya Chidzonga. Munya lähti takaisin Afrikan Big Brotheriin 24. lokakuuta ja Johan palasi Suomen Big Brother taloon 25. lokakuuta 2008.


title: Silat

text: Silat tarkoittaa:


title: Reykjanesbær

text: Reykjanesbær on kunta Reykjanesin niemimaalla Islannissa. Kunnan pinta-ala on 145 km² ja väkiluku on 14 000 asukasta.


title: Reykjanesbær

text: Reykjanesbærin alueella on ollut asutusta jo 1500-luvulla. Saksalaiset kävivät kauppaa Keflavíkissa kunnes tanskalaiset saivat monopolin Islannin kaupasta 1600-luvun alussa. Alueen vaihtelevan kunnallisjaon jälkeen vuonna syntyi 1994 Reykjanesbær, kun kunnat Keflavík, Njarðvík ja Hafnir päättivät myönteisen kansanäänestyksen jälkeen liittyä yhteen.


title: Reykjanesbær

text: Reykjanesbærilla on seitsemän ystävyyskuntaa:


title: Sosiopatia

text: Sosiopatia on epävirallinen termi, joka viittaa antisosiaalisiin tekoihin ja asenteisiin. DSM:n mukaan sosiopatiaa kuvaa parhaiten epäsosiaalinen persoonallisuushäiriö.


title: Sosiopatia

text: Vaikka termejä ”sosiopaatti” ja ”psykopaatti” käytetäänkin usein keskenään vaihtokelpoisesti, tarkoittavat ne silti eri asioita. Psykologin ja neurotieteilijän Kent A. Kiehlin mukaan ”sosiopaatti” viittaa henkilöön, jolla on epäsosiaalisia taipumuksia, jotka johtuvat sosiaalisista tai ympäristöön liittyvistä tekijöistä, kun taas psykopaattiset piirteet ovat enemmän synnynnäisiä, vaikka kaoottinen tai väkivaltainen kasvatus voikin vaikuttaa tähän vielä enemmän psykopaatin tavoin käyttäytyvissä yksilöissä.


title: Jean d’Ormesson

text: Jean Bruno Wladimir François de Paule Le Fèvre d’Ormesson (16. kesäkuuta 1925 – 5. joulukuuta 2017 Neuilly-sur-Seine) oli ranskalainen romaanikirjailija, toimittaja ja filosofi, jonka tuotanto osittain tai pääsääntöisesti koostui omaelämäkerrallisista teoksista. Hänellä oli perheen nuorimpana kreivin nimi ja arvo.


title: Jean d’Ormesson

text: D’Ormesson syntyi Pariisissa ja vietti osan kasvuvuosistaan Baijerissa. Hänen isänsä André Le Fèvre, d’Ormeson markiisi oli diplomaatti ja myös Ranskan suurlähettiläs, ja hän oli myös Ranskan kansarintamahallituksen Léon Blumin ystävä. Hän oli myös poliitikko Olivier d’Ormessonin serkku, ja pitkään Vatikaanissa Ranskan suurlähettiläänä toiminut Wladimir d’Ormesson (1888–1973) oli hänen setänsä.


title: Jean d’Ormesson

text: Jean d’Ormesson opiskeli lähes koko peruskoulutuksensa kirjeitse, sillä isän ulkomailla olo ei aina mahdollistanut normaalia koulunkäyntiä. Toisella yrittämällään hän suoritti ylioppilastutkinnon vuonna 1943. Tämän jälkeen hän kirjoittautui Lycée Henri IV kouluun ns. valmistavalle luokalle ja 19-vuotiaana hänet hyväksyttiin Pariisin École normale supérieure -kouluun. Hän suoritti akateemiset perustutkinnot kirjallisuudessa ja historiassa. Vastoin filosofian opettajansa Louis Althusserin mielipidettä hän yritti myös jatkotutkintoa filosofiassa, jossa onnistui vasta kolmannella kerralla.


title: Jean d’Ormesson

text: Hän työskenteli Unescossa ja useissa poliittisissa tehtävissä eri ministeriöissä. Sen lisäksi hän oli tomittajana useissa päivä- ja viikkolehdissä. Hän johti vuosina 1974–1979 Le Figaro -lehteä. Hän oli myös melko aktiivinen ja kantaa ottava oikeistopoliitikko.


title: Jean d’Ormesson

text: Vuonna 1962 Jean d’Ormesson avioitui Françoise Béghin kanssa, joka oli Ferdinand Béghin tytär. Tämän puolison isä oli tunnettu sveitsiläinen liikemies, joka omisti ja johti Le Figaro -lehteä sekä Ranskan suurinta sokerituotannon konsernia. Puolisoilla oli yksi tytär Héloise d’Ormesson, joka syntyi vuonna 1962.


title: Sophus Lie

text: Marius Sophus Lie (17. joulukuuta 1842 – 18. helmikuuta 1899) oli norjalaissyntyinen matemaatikko.


title: Sophus Lie

text: Sophus Lie oli Lontoon Matemaattisen yhdistyksen kunniajäsen ja myös Royal Society'n jäsen.


title: Sophus Lie

text: Lie suunnitteli alun perin sotilasuraa, mutta huonon näkönsä vuoksi päätyi opiskelemaan yliopistoon. Hän opiskeli matematiikkaa Ludwig Sylow'in johdolla Christianian yliopistossa. Lie kiinnostui erityisesti geometriasta ja lähti 1869 jatkamaan opiskeluaan Berliiniin. Siellä hän ystävystyi Felix Kleinin kanssa, ja he alkoivat työskennellä yhdessä. Lie ja Klein tutkivat geometrisia transformaatioryhmiä. Ystävykset liikkuivat monissa yliopistokaupungeissa, mm. Berliinissä, Göttingenissä ja Pariisissa. Ranskan ja Saksan välisen sodan johdosta työskentely siellä kävi kuitenkin vaikeaksi. Lie päätti palata Christianiaan (silloin jo Oslo). Hän valmistui filosofian tohtoriksi Oslon yliopistosta vuonna 1872. Lie työskenteli tiiviisti vuodet 1888-1893 yhdessä assistenttinsa Friedrich Engelin kanssa työstäessään heidän suurta kolmiosaista teostaan "Theorie der Transformationsgruppen". Lien mukaan on sittemmin nimetty geometrisia ja analyyttisiä symmetrioita kuvaavat Lien ryhmät ja Lien algebrat.


title: Sophus Lie

text: Nämä Lien nimeen liitetyt teoriat perustuivat hänen keksimiinsä kontaktimuunnoksiin. Siinä luodaan kääntäen yksikäsitteiset kuvaukset Euklidisen avaruuden pallojen ja niiden tangenttitasojen välille. Pallo tangenttitasoineen muodostaa eräänlaisen neliulotteisen avaruuden (pallon pinta on kaksiulotteinen ja samoin tangenttitaso kaksiulotteinen). Kontaktimuunnokset ovat analyyttisiä muunnoksia, jossa tangenttitasot kuvautuvat tangenttitasoille.


title: Sophus Lie

text: Lien työ mahdollistaa jatkuvien transformaatioiden kuvaamisen vektorikentille, jolloin tutkimuksen kohteeksi pelkistyvät huomattavasti yksinkertaisemmat lineaariset rakenteet. Lien algebrat ovat nykyään tärkeitä mm. kvanttifysiikassa.


title: Master Chief

text: Master Chief (koko nimi Master Chief Petty Officer of Navy SPARTAN-117 tai oikealta nimeltään John) on "Halo"-pelisarjan päätarinan ("", "Halo 2", "Halo 3", "Halo 4" ja ) päähenkilö, joka on muukalaisia vastaan taisteleva geneettisesti ja fyysisesti paranneltu supersotilas. Master Chief tunnetaan myös nimellä "SPARTAN-117" tai "John-117". Master Chiefin kasvot näytetään Halo 4:sen legendaarisessa lopussa. "Halo CE:ssä" Master Chiefin kengänpohjassa on Marcus Lehdon nimikirjaimet "(MRL)". Master Chief on myös ensimmäinen videopelihahmo, joka on päässyt Madame Tussaudsiin. Master Chiefin ovat luoneet Marcus Lehto, Rob McLees ja Shi Kai Wang. Master Chiefiä ääninäyttelee Steve Downes.


title: Wings of Forever

text: Wings of Forever on Power Questin ensimmäinen albumi. Se julkaistiin vuonna 2002.


title: Kamferitipat

text: Kamferitipat ovat apteekeissa myytävä lääkevalmiste joka koostuu 1 osasta kamferia, 3 osasta eetteriä ja 6 osasta spriitä. Niitä on käytetty lääkkeenä heikotukseen, sydämen vajaatoimintaan ja myös ensiapuna korvasärkyyn.


title: Kūsankū

text: Kūsankū (), tunnetaan myös nimellä Kankū-dai (), jonka Gichin Funakoshi otti 1930-luvulla käyttöön Japanissa, on monissa okinawalaisissa ja japanilaisissa karatetyylisunnissa harjoiteltu kata. Joissakin tyylisuunnissa, kuten Shōtōkanissa, katasta tunnetaan kaksi versiota, Kankū-shō ja Kankū-dai. Kataa opetetaan vaikeutensa vuoksi yleensä edistyneemmille harjoittelijoille. Tyypillistä Kūsankūlle on sen lopussa oleva hyppy ja "nidangeri", tuplapotku.


title: Kūsankū

text: Perimätidon mukaan Kūsankūn kehitti samanniminen kiinalainen diplomaatti (Kwang Shang Fu) vuonna 1761 Okinawalla.


title: Anja Salokannel

text: Anja Salokannel (s. 1947 Kangasniemi) on suomalainen kustannustoimittaja, kirjailija ja kääntäjä. Hän on varsinaiselta koulutukseltaan äidinkielenopettaja.


title: Anja Salokannel

text: Salokannel toimi Jyväskylän kaupunginteatterin tiedostussihteerinä 1973–1979 sekä Kirjailijakeskuksen vt. toiminnanjohtajana. Myöhemmin hän siirtyi vapaaksi kirjailijaksi ja on toiminut myös kääntäjänä erikoisalanaan vironkielinen kirjallisuus. Vuosina 1984–2010 Salokannel toimi Otavassa kotimaisen kaunokirjallisuuden kustannustoimittajana ja toimituspäällikkönä. Salokannel on suomentanut virosta muiden muassa Ülo Tuulikin, A. H. Tammsaaren, Jaan Kaplinskin, Ellen Niitin ja Viivi Luikin tuotantoa.


title: Anja Salokannel

text: Salokannel sai L. Onervan palkinnon esikoisrunokokoelmastaan "Metsän jälki" (1982). Vuonna 2007 hän sai Suomen Kirjasäätiön Alvar Renqvist-palkinnon, joka jaetaan vuosittain ansioituneelle kustannustoimittajalle.


title: Anja Salokannel

text: Salokannel on naimisissa kirjailija ja kääntäjä Juhani Salokanteleen kanssa.


title: Louis McLane

text: Louis McLane (28. toukokuuta 1786 Smyrna, Delaware – 7. lokakuuta 1857 Baltimore) oli yhdysvaltalainen vuoden 1812 sodan veteraani, lakimies ja poliitikko.


title: Louis McLane

text: McLane valittiin Delawaren edustajana Yhdysvaltain edustajainhuoneeseen ensimmäisen kerran maaliskuussa 1817 alkaneelle kaudelle ja hän toimi edustajana vuoteen 1827 saakka, jolloin hänet valittiin senaattiin. Oltuaan tukijana Andrew Jacksonin presidentinvaalikampanjassa, hän sai vuonna 1829 nimityksen suurlähettilääksi ("Envoy Extraordinary and Minister Plenipotentiary") Englantiin. Vuosina 1831–1833 hän toimi Jacksonin valtiovarainministerinä ja ulkoministerinä 1833–1834. Tämän jälkeen hän muutti Baltimoreen, jossa hän toimi Baltimore and Ohio Railroad -rautatieyhtiön johtajana. McLane palasi politiikkaan uudelleen vuosiksi 1845–46, kun hänet nimitettiin uudelleen Yhdysvaltain Britannian lähettilääksi.


title: Between the Buried and Me

text: Between the Buried and Me on yhdysvaltalainen progressiivista metallia soittava yhtye, joka on kotoisin Raleighista, Pohjois-Carolinasta.


title: Between the Buried and Me

text: Yhtyeen nimi on poimittu Counting Crowsin ”Ghost Train” -kappaleen sanoituksesta: ”Took the cannonball down to the ocean/ Across the desert from the sea to shining sea/I rode a ladder that climbed across the nation/ Fifty million feet of earth between the buried and me.”


title: Between the Buried and Me

text: Yhtyeen perustivat 2001 alkuvuodesta Pohjois-Carolinan Winston-Salemissa laulaja Tommy Rogers, kitaristi Paul Waggoner, rumpali Will Goodyear, kitaristi Nick Fletcher ja basisti Jason King.


title: Between the Buried and Me

text: Yhtye julkaisi omaa nimeään kantavan esikoisalbuminsa "Between the Buried and Me" vuonna 2002 Life Force Recordsilla. Musiikkityyli vaihtelee kappaleiden välillä ja aineksia on esimerkiksi death metalista, grindcoresta, jazzista ja thrash metalista. Albumi sisältää kappaleen ”Arsonist”, joka protestoi Westboron baptistikirkon uskontoa ja käytäntöjä vastaan. Nimialbumi ei ole kovinkaan hyvin tunnettu, eikä kappaleita soiteta yleensä lavaesityksissä. Albumi herätti kuitenkin Victory Recordsin mielenkiinnon, ja yhtye kiinnitettiin tälle levymerkille.


title: Between the Buried and Me

text: Vuonna 2003 yhtye julkaisi toisen albuminsa "The Silent Circus". Albumi oli luonnollista jatkoa aikaisemmalle, ja se sisältää monimutkaisempaa ja monitasoisempaa musiikkia. Menestyskappaleesta ”Mordecai” tehtiin myös yhtyeen ensimmäinen musiikkivideo. Albumi julkaistiin uudelleen vuonna 2006, ja painos sisältää lisä-DVD:llä kokonaisen lavaesityksen Carrborossa, Pohjois-Carolinassa, yhtyeen haastatteluja ja kolme musiikkivideota: ”Mordecai”, ”Alaska” ja ”Slumber Party”. Tällä albumilla rumpali Mark Castillo tuli Will Goodyearin tilalle.


title: Between the Buried and Me

text: Basisti Dan Briggs Pennsylvaniasta korvasi Jason Kingin yhtyeen bassokitaristina. Briggs on myös ollut yhtyeissä Espinaca, Nemo ja MFWC. Rumpali Mark Castillob ja kitaristi Nick Fletcherin lähdettyä heidän tilalleen tulivat Blake Richardson ja Dusty Waring, jotka molemmat tulivat Glass Casketista.


title: Between the Buried and Me

text: Vuonna 2005 Between the Buried and Me julkaisi kolmannen albuminsa "Alaska", jossa näkyi yhtyeen kehittyminen ja tyylien muutokset enemmän kuin aikaisemmin. Levyn nimikappaleesta ”Alaska” tehtiin yhtyeen toinen musiikkivideo.


title: Between the Buried and Me

text: Vuonna 2006 Between the Buried and Me julkaisi levyn "The Anatomy of...", joka oli kokoelma cover-kappaleita heitä innoittaneilta yhtyeiltä. Kokoelmalevy sisältää lainoja esimerkiksi Metallicalta, Queenilta, Pink Floydilta, Earth Crisisilta ja Counting Crowsilta.


title: Between the Buried and Me

text: 18. syyskuuta 2007 yhtye julkaisi neljännen studioalbuminsa, "Colors". Yhtye on sanonut, että ”Se on 65 minuutin opus pysähtymätöntä raskaasti lyövää kaunista musiikkia... Me olemme määritelleet tämän julkaisun ’uuden aallon polkka-grungeksi’.”


title: Between the Buried and Me

text: Yhtye julkaisi kuudennen täysipitkän albuminsa "" 9. lokakuuta vuonna 2012 Metal Blade Recordsilla.


title: Between the Buried and Me

text: Yhtyeen albumeita on myyty Yhdysvalloissa 250 000 kappaletta.


title: Max Perutz

text: Max Ferdinand Perutz (19. toukokuuta 1914 Wien – 6. tammikuuta 2002 Cambridge) oli itävaltalais-brittiläinen molekyylibiologi. Hän sai Nobelin kemianpalkinnon vuonna 1962 hemoglobiinin analysoinnista röntgensäteillä. Hän jakoi palkinnon yhdessä John Kendrew'n kanssa.


title: Max Perutz

text: Perutz syntyi vuonna 1914 Wienissä. Vuonna 1936 hänestä tuli tutkiva opiskelija Cambridgen yliopistoon kristallografiaa tutkivaan ryhmään, jota johti J. D. Bernal.


title: Max Perutz

text: Toisen maailmansodan aikana Perutzia pyydettiin löytämään tapa tuottaa jäätä Habbakkuk-projektia (pykriitistä rakennettu lentotukialus) varten. Tehtävää varten Perutz kehitti jään ja paperimassan seoksen.


title: Max Perutz

text:
Vuonna 1953 Perutz osoitti, että röntgensäteiden diffraktoituminen proteiineista voitiin jakaa vaiheisiin vertaamalla proteiinikiteiden rakennetta raskaiden atomien läsnä ollessa ja myös niitä ilman. Vuonna 1959 hän selvitti hemoglobiinin rakenteen.
Perutz toimi myös James D. Watsonin ja Francis Crickin ohjaajana 1950-luvulla, kun he tutkivat DNAn rakennetta.


Etelä-Korean miesten lentopallomaajoukkue edustaa Korean tasavaltaa kansainvälisissä lentopallon maajoukkueturnauksissa. Sen sijoitus maailmanrankingissa vuonna 2017 on 21.


Etelä-Korean miesten lentopallomaajoukkueen historia 40 vuoden ajalta on epätasaista menestystä. Maa on esiintynyt olympialaisissa vuodesta 1964 lähtien ja sen paras olympiasijoitus on viides sija vuoden 1984 Los Angelesin kesäolympialaisista. Etelä-Korean miesten lentopallomaajoukkue on voittanut kolme kertaa Aasian turnauksen: vuonna 1978 Bangkokissa, 2002 Busanissa ja 2006 Dohassa.


title: Etelä-Korean miesten lentopallomaajoukkue

text: Lentopallon maailmancupissa joukkueen paras sijoitus on viides vuodelta 1991. Aasian mestaruuden joukkue on ottanut nimiinsä vuosina 1989, 1993, 2001 ja 2003.


text: Vuoden 2006 maailmanliigassa Etelä-Korea voitti neljä ottelua kahdestatoista. Tämä sijoitus ei kuitenkaan tyydyttänyt Etelä-Koreaa, joka majaili tuolloin maailmanrankingissa sijalla 12. Kokemus maailmanliigasta antoi kuitenkin joukkueelle lisää kovuutta, joka oli tärkeä osa-alue Etelä-Korean voittaessa Aasian turnauksen Dohassa.


title: Wrangel

text: Wrangel, (joskus translitteroitu muodossa Wrangell) on alun perin baltiansaksalainen aatelissuku, joka on introdusoitu sekä Ruotsin että Venäjän aateliin. Ensimmäinen maininta suvusta on vuodelta 1277. Suomessa suku on hallinnut Vehkalahden Kyminkartanoa.


title: Edward Livingston

text: Edward Livingston (28. toukokuuta 1764 Clermont, New York – 23. toukokuuta 1836 Hudson River, Barrytown, New York) oli yhdysvaltalainen juristi ja poliitikko.


title: Edward Livingston

text: Livingston valmistui juristiksi College of New Jerseystä (nykyisestä Princetonin yliopistosta) vuonna 1781. Vuosina 1795–1801 hän istui New Yorkin edustajana Yhdysvaltain edustajainhuoneessa, minkä jälkeen hän toimi vuosina 1801–03 New Yorkin pormestarina. 1804 Livingston muutti Louisianan New Orleansiin. Livingston palasi Yhdysvaltain edustajainhuoneeseen vuosiksi 1823–29 edustaen tällä kertaa Louisianaa. Vuosina 1829–31 Livingston toimi Louisianan senaattorina, mutta hän erosi kesken kauden, kun presidentti Andrew Jackson nimitti hänet ulkoministeriksi vuosiksi 1831–1833. Tämän jälkeen Livingston toimi vielä vuosina 1833–35 Yhdysvaltain lähettiläänä ("minister plenipotentiary") Ranskassa.


title: Edward Livingston

text: Hänen vanhempi veljensä oli Yhdysvaltain ensimmäinen ulkoministeri Robert R. Livingston.


title: Kelly LeBrock

text: Kelly LeBrock (s. 24. maaliskuuta 1960 New York) on yhdysvaltalainen näyttelijä.


title: Kelly LeBrock

text: Kellyn isä oli Kanadan ranskalainen ja äiti irlantilainen. Hän oli naimisissa ensimmäisen kerran elokuvatuottaja-ravintoloitsija Victor Drain kanssa vuosina 1984–1986. Hän avioitui vuonna 1987 uudelleen, nyt Steven Seagalin kanssa ja avioliitto kesti vuoteen 1996. Heille syntyi kolme yhteistä lasta; Annaliza (s. 1987), Dominicki (s. 1990) ja Arissa (s. 1993). Avioeron jälkeen LeBrock muutti eteläisen Kalifornian syrjäseudulle ja eli muun muassa kokonaan ilman televisiota. Hän avioitui kolmannen kerran vuonna 2007 investointipankkiiri Fred Steckin kanssa. LeBrock jäi kiinni vuonna 2003 rattijuopumuksesta.


title: Wrangel (täsmennyssivu)

text: Wrangel tai Wrangell voi tarkoittaa seuraavia:


title: Telesto (kuu)

text: Telesto on Saturnuksen kuu, jonka löysivät Brad Smith, Harold Reitsema, Stephen Larson, ja John Fountain 8. huhtikuuta 1980. Se tunnetaan myös nimillä Saturn XIII ja TethysB. Telesto, jolla on sama kiertorata Tethyksen ja Calypson kanssa, sijaitsee Tethyksen Lagrangen pisteessä L.


title: Telesto (kuu)

text: Cassini-Huygens-luotain suoritti ohilennon 11. lokakuuta 2005, jonka perusteella Teleston pinta näyttäisi olevan yllättävän sileä.


title: George Dzundza

text: George F. Dzundza (s. 19. heinäkuuta 1945, Rosenheim) on saksalaissyntyinen yhdysvaltalainen näyttelijä. Myöhemmin Dzundza on tullut tutuksi Kova laki -televisiosarjasta, jossa hän näytteli etsivä Max Greeveytä.


title: …Baby One More Time (kappale)

text: ”…Baby One More Time” on yhdysvaltalaisen laulaja Britney Spearsin vuonna 1998 julkaistu debyyttisingle, joka oli ensimmäinen single samannimiseltä esikoisalbumilta. Kappaleen on tehnyt ruotsalainen musiikkituottaja Max Martin. Singlen B-puolena on myös kappale ”Autumn Goodbye”.


title: …Baby One More Time (kappale)

text: Kappale nousi singlelistan ensimmäiselle sijalle kaikissa maissa, joissa se listattiin. Single on yksi kaikkien aikojen myydyimmistä, ja sitä on myyty yli 10 miljoonaa kappaletta.


title: …Baby One More Time (kappale)

text: Singlen musiikkivideolla Britney herätti kohua tanssimalla niukassa katolilaista koulupukua muistuttavassa asussa.


title: Dipsomania

text: Dipsomania eli periodialkoholismi eli jaksoittaisjuopottelu eli tuurijuoppous on alkoholismin muoto. Dipsomaani voi olla pitkiä aikoja raittiina, mutta ryhdyttyään juomaan hänelle tulee useiden päivien, jopa viikkojen pituisia juomaputkia.


title: Vuoden 1922 konklaavi

text: Vuoden 1922 konklaavi eli paavin valitseva kardinaalien kokous pidettiin 2. helmikuuta – 6. helmikuuta 1922. Konklaavi valitsi uudeksi paaviksi italialaisen Pius XI:n.


title: Vuoden 1922 konklaavi

text: Vuoden 1922 konklaavi kokoontui valitsemaan seuraajaa samana vuonna kuolleelle paavi Benedictus XV:lle. Konklaavin alkaessa vahvimmat ehdokkaat paaviksi olivat kardinaalivaltiosihteeri Pietro Gasparri ja kardinaali La Fontane, mutta kummankaan ei onnistunut kerätä taakseen tarvittavaa kahden kolmanneksen enemmistöä. Kun kumpikaan ehdokas ei näyttänyt saavan tarpeeksi kannatusta, sanoi Gasparri Rattille:


title: Vuoden 1922 konklaavi

text: 14. äänestyskerralla konklaavi päätyi kompromissiehdokkaaseen, tiedemiehenäkin mainetta keränneeseen Rattiin. Hän otti nimekseen Pius XI, vaikka jatkoikin edeltäjänsä linjalla eikä Pius X:n. Jo paavin antaessa perinteistä "urbi et orbi" -siunaustaan oli havaittavissa muutosta, koska paavi antoi poikkeuksellisesti siunauksensa Pietarinkirkon ulkoparvekkeelta eikä sisältä, kuten "Vatikaanin vangit" olivat tehneet. Tämä osoitti selvästi, että uusi paavi halusi ratkaista Italian ja Vatikaanin välisen riidan, Vatikaanin vankeuden.


title: Control (vuoden 2007 elokuva)

text: Control on vuonna 2007 valmistunut brittielokuva post-punk-yhtye Joy Divisionin itsemurhaan päätyneestä laulajasta, Ian Curtisista. Se on rock-valokuvaajan ja musiikkivideo-ohjaajan Anton Corbijn ensimmäinen pitkä elokuva, joka perustuu Curtisin lesken, Deborah’n muistelmateokseen "Touching From a Distance". Deborah Curtis toimi myös myös yhtenä elokuvan tuottajista. Pääosaa esittää Sam Riley.


title: Control (vuoden 2007 elokuva)

text: Elokuvan nimi on otettu Joy Divisionin kappaleesta She's Lost Control, joka johdattelee elokuvan tärkeätä teemaa, hallintaa, jota Curtis ei koskaan elämässään saavuttanut. Kappale perustuu tosielämän epileptiseen tyttöön, jonka Curtis tunsi olevan oma kohtalotoverinsa. Tyttö myös nähdään elokuvassa.


title: Control (vuoden 2007 elokuva)

text: Elokuva sai ensi-iltansa Cannesin elokuvajuhlilla, ja Suomessa se nähtiin ensin Rakkautta ja Anarkiaa -festivaaleilla.


title: Control (vuoden 2007 elokuva)

text: Control on saanut osakseen lähes yksimielisen positiivista palautetta. Suurin osa suomalaisista nettilähteistä on antanut elokuvalle arvosanan neljä tähteä viidestä. Corbijnin ohjausta on kiitelty sen autenttisuudesta ja realistisuudesta, ja ohjaajaa on muutenkin kehuttu tavasta, jolla hän luo päähenkilöstään mielenkiintoisen henkilökuvan ilman turhaa tyylittelyä. Elokuvan visuaalinen kauneus liittyy vahvasti elokuvan kuvaukseen, jota on kuvailtu valokuvamaiseksi ja kiinnostavaksi. Elokuva kuvaa myös tarkasti Curtisin ongelmia ja epilepsiaa. Näyttelijöistä eniten arvostusta on kerännyt Sam Riley, jonka roolisuoritusta on kuvattu ilmiömäiseksi ja tarkaksi esikuvalleen.


title: Željko Šturanović

text: Željko Šturanović (, 31. tammikuuta 1960 Nikšić, Jugoslavia – 30. kesäkuuta 2014 Villejuif, Ranska) oli Montenegron pääministerinä 10. marraskuuta 2006 alkaen. Šturanović kuului Montenegron demokraattiseen sosialistipuolueeseen (Demokratska Partija Socijalista Crne Gore).


title: Željko Šturanović

text: Šturanović oli Milo Đukanovićin hallituksessa. Đukanovićin jätettyä lokakuussa 2006 pääministerin asema puolue valitsi Šturanovićin.


title: Željko Šturanović

text: Häneltä diagnosoitiin harvinainen kasvain keuhkossa 2007, mutta hän jatkoi edelleen pääministerinä. Hän jätti eronpyyntönsä 31. tammikuuta 2008 terveyssyistä.


title: Laulava idiootti

text: Laulava idiootti on Pelle Miljoonan järjestyksessään yhdeksäs albumi. Se julkaistiin vuonna 1983.


title: Laulava idiootti

text: Kaikki kappaleet säveltänyt ja sanoittanut Pelle Miljoona.


title: Laulava idiootti

text: A-puoli


title: Laulava idiootti

text: B-puoli


title: Jos...

text: Jos... on Pelle Miljoonan järjestyksessään kymmenes albumi. Se julkaistiin vuonna 1984.


title: Jos...

text: Kaikki kappaleet säveltänyt, sanoittanut ja sovittanut Pelle Miljoona.


title: Jos...

text: A-puoli


title: Jos...

text: B-puoli


title: Jos...

text: CD:n bonuskappaleet


title: Jos...

text: avustivat:Levytyssessioiden ollessa vielä kesken Stefan joutui pidätetyksi joten Jukka Orma soitti kitaraa osalla kappaleista.


title: Kasvot (täsmennyssivu)

text: Kasvot voi tarkoittaa jotain seuraavista:


title: Musiikki-tv

text: Musiikki-tv oli Ylen musiikkiohjelma, joka esitti eri musiikkityylien musiikkivideoita sekä koti- että ulkomailta. Lisäksi ohjelmassa oli artistihaastatteluita ja vierailevia artisteja. Ohjelma pyöri vuosina 2006–2009.


title: Musiikki-tv

text: Aiemmin ohjelman jokainen lähetys noudatti jotain yhtä teemaa, joka saattoi vaihdella lähetysajankohdan tai ajankohtaisuuden suhteen. Lähetyskaavio noudatti skeemaa maanantain tuoreet eli uudet julkaisut, tiistain ääripää eli vaihtoehtomusiikki, keskiviikkona Suomen virallinen lista, torstaina katsojien toiveet ja perjantaina klassikot.


title: Musiikki-tv

text: Ohjelman tuottajana toimi Yle Viihde. Ohjelman aloittaessa ohjelmaa näytettiin jokaisena arki-iltana. Ohjelma kävi välillä suuren kanavauudistuksen myötä 1. toukokuuta 2007 alkaen YLE Extra -kanavalla, mutta palasi normaalipaikalleen Yle TV2 -kanavalle ennen vuoden loppua. Tällöin Musiikki-tv palasi TV2:n myöhäisiltoihin, ja vuodesta 2009 alkaen ohjelmalla oli vain yksi viikoittainen lähetysaika sunnuntai-iltaisin. Ohjelma oli katsottavissa myös Yle Areenassa.


title: Musiikki-tv

text: Ohjelmaa juonsivat Laura Vähähyyppä, Erno Kulmala, Juha Lahti, Anne-Mari Aaltonen, Harri Hakanen, Heta Hyttinen, Marja Hintikka, Sonja Kailassaari, Ilkka ”Ile” Uusivuori ja Tomi Saarinen.


title: Henry Silva

text: Henry Silva (s. 15. syyskuuta 1928 Brooklyn, New York) on yhdysvaltalainen näyttelijä, joka tuli tunnetuksi 1960-luvulla elokuvista "Mantshurian kandidaatti" ja "Dollarivirta", sekä useista spagettiwestern -elokuvistaan.


title: GRB

text: Grb voi tarkoittaa seuraavia asioita:


title: Sark

text: Sark () on Englannin kanaalin lounaisosassa sijaitseva pieni saari. Se kuuluu Kanaalisaarten ryhmään ja on osa Guernseyn erillisaluetta eikä kuulu Yhdistyneeseen kuningaskuntaan tai Euroopan unioniin.


title: Sark

text: Saari on pinta-alaltaan 5,45 km² ja sen väkiluku on noin 600. Sark on autoton alue, ja saarella on sallittua käyttää vain hevosvetoisia ajoneuvoja, polkupyöriä, traktoreita sekä akkukäyttöisiä polkupyöriä. Saaren merkittävimmät tulonlähteet ovat matkailu, käsityöt ja rahoitus.


title: Sark

text: Sark koostuu käytännössä kahdesta saaresta, joita erottaa vain kolme metriä leveä salmi. Pienemmän saaren nimi on Brecqhou. Sarkin korkein kohta on 114 metriä meren pinnan yläpuolella.


title: Luettelo 1980-luvun miehitetyistä avaruuslennoista

text: Tämä on luettelo 1980-luvun miehitetyistä avaruuslennoista.


title: Vicki Baum

text: Hedwig "Vicki" Baum (24. tammikuuta 1888 – 29. elokuuta 1960) oli itävaltalainen kirjailija.


title: Vicki Baum

text: Baum syntyi juutalaiseen perheeseen Wienissä. Hän opiskeli konservatoriossa ja soitti alun perin harppua orkesterissa. Hän oli 31-vuotias ensimmäisen kirjansa "Frühe Schattenin" ilmestyessä. Myöhempien teosten joukkoon lukeutuu "Menschen im Hotel" (1929, suom. "Loistohotelli"), jonka pohjalta tehtiin elokuva "Grand Hotel" (1932).


title: Vicki Baum

text: Baum oli kahdesti naimisissa. Hän työskenteli ensimmäisessä maailmansodassa sairaanhoitajana.


title: Vicki Baum

text: Baum kuoli Hollywoodissa, Los Angelesissa, leukemiaan 72 vuoden ikäisenä. Muistelmateoksen "Marion ja minä" (2005) mukaan suomenjuutalainen viihdelaulaja Marion Rung sai nimensä Baumin romaanista.


title: Ingo Schultz

text: Ingo Schultz, (s. 26. heinäkuuta 1975, Lingen) on saksalainen 400 metrin juoksuun keskittyvä pikajuoksija. Hän on 400 metrin kaksinkertainen arvokisamitalisti.


title: Ingo Schultz

text: Münchenin EM-kisoissa 2002 hän saavutti kultaa ja Edmontonin MM-kisoissa 2001 hän saavutti hopeaa.


title: Ingo Schultz

text: Schultz kuului Ateenan olympialaisissa 2004 Saksan viestijoukkueeseen, joka sijoittui finaalissa seitsemänneksi. Samoissa kisoissa hän karsiutui 400 metrillä välierissä.


title: Ingo Schultz

text: Schultz edustaa Bayer Leverkusenia.


title: Connie Booth

text: Constance Booth (2. joulukuuta 1944 Indianapolis, Yhdysvallat) on yhdysvaltalainen näyttelijä ja käsikirjoittaja.


title: Connie Booth

text: Booth tunnetaan parhaiten hänen esiintymisistään Ison-Britannian televisiossa. Erityisesti hänet muistetaan roolistaan sisäkkö "Pollyna" komediasarjassa Pitkän Jussin majatalo, jonka käsikirjoituksen hän oli tehnyt yhdessä silloisen aviomiehensä John Cleesen kanssa. Booth esiintyi myös lukuisissa Monty Python -ryhmän tuotannoissa.


title: Hoax

text:
Hoax on huijausviesti, jossa vastaanottajaa pyydetään levittämään viestiä mahdollisimman laajalle. Hoax on tavallisesti sähköpostiviesti, tekstiviesti tai jonkinlainen ketjukirje, jossa valheellisesti esitetään väittämiä esimerkiksi treffihuumeista, kuolemansairaista lapsista tai ilmaisen matkapuhelimen saamisesta. Hoax koostuu tavallisesti viestistä, jossa houkutellaan vastaanottaja tekemään kirjeestä kopioita ja lähettämään ne yhdelle tai useammalle vastaanottajalle.
Hoaxit eivät itsessään ole viruksia tai haittaohjelmia, mutta ne kuormittavat turhaan sähköpostiohjelmia. Ainoa tapa estää hoaxien eli huijausviestien leviäminen on poistaa viesti, eikä lähettää sitä eteenpäin.


title: Hoax

text:
Kansainvälisesti yleisemmässä merkityksessä hoax tarkoittaa huijaavaa viestiä, jonka tavoite on saada vastaanottaja uskomaan todeksi asia, jonka viestin lähettäjä tietää olevan valhetta.
Sokal Hoax -nimellä kutsutaan tekijänsä mukaan fyysikko Alan Sokalin Social Text -tiedelehteen lähettämää ja lehden vuonna 1996 julkaisemaa artikkelia "Transgressing the Boundaries: Towards a Transformative Hermeneutics of Quantum Gravity", jonka tekijä julkaisemisen jälkeen itse paljasti olevan luonnontieteellisten käsitteiden asiantuntematonta lainailua demonstroiva huijaus.


title: Bullet for My Valentine (EP)

text: Bullet for My Valentine on walesilaisen metalcore-yhtye Bullet for My Valentinen 15. elokuuta vuonna 2004 julkaistu omakustanne EP-levy, joka julkaistiin Isossa-Britanniassa. EP sisältää myös "Hand of Blood" musiikkivideon ja kappale "Cries in Vain" löytyy myös "The Poison" albumilta.


title: Dunkerquen neljän päivän ajo

text: Dunkerquen neljän päivän ajo () on maantiepyöräilyn etappikilpailu, joka ajetaan toukokuun alkupuolella Nord-Pas-de-Calais-Picardie'n seudulla Pohjois-Ranskassa. Kilpailu on nimestään huolimatta kestänyt viisi tai kuusi päivää vuodesta 1963 lähtien, jolloin henkilökohtainen aika-ajo tuli mukaan kilpailun ohjelmaan. Vuodesta 2005 kilpailu on kuulunut UCI Europe Touriin. Kilpailun kategorialuokitus on 2.HC, eli sen yläpuolella ovat vain suuret ympäriajot sekä UCI World Tour -sarjan kilpailut.


title: Katharina Szelinski-Singer

text: Katharina Szelinski-Singer (24. toukokuuta 1918 – 20. joulukuuta 2010 Berliini) oli saksalainen kuvanveistäjä. Hän syntyi lähellä Šilutėa ja asui vuodesta 1945 Berliinissä. Hän opiskeli Universität der Künste Berlinissä.


title: Tyrosiinikinaasireseptori

text: Tyrosiinikinaasireseptori on solukalvon läpäisevä proteiini, joka osallistuu solun tiedonvälitykseen. Tiedonvälitys perustuu proteiinien fosforylaatioon. Lopullinen vaikutuskohde on usein geenien säätelyproteiinit.


title: Tyrosiinikinaasireseptori

text: Tyrosiinikinaasireseptorissa on kaksi toiminnallista yksikköä. Reseptoriosa on solun ulkopuolella ja entsyymiosa solun sisäpuolella. Inaktiivisena molekyylit ovat yksittäisinä monomeereina. Viestimolekyylin sitoutuminen reseptoriin saa aikaan dimeerin muodostumisen. Reseptorien lähentyessä toisiaan proteiinien entsyymiosat fosforyloivat toinen toisensa tiettyjen tyrosiini-aminohappotähteiden kohdalta. Fosforylaatio mahdollistaa soviteproteiinien sitoutumisen reseptoriin. Soviteproteiini sitoutuu usein fosfotyrosiiniin SH2-alayksikkönsä avulla ja SH3-alayksikön avulla sos-proteiiniin, joka pystyy aktivoimaan tiedonsiirtoproteiineja. Näin solun tiedonsiirto käynnistyy eteenpäin.


title: Tyrosiinikinaasireseptori

text: Solu sisältää proteiinityrosiini fosfataaseja, jotka lopettavat reseptorin aktiivisuuden poistamalla lisätyt fosfaatit . Usein aktivoidut reseptorit hävitetään tuomalla ne solun sisälle, jossa lysosomit tuhoavat ne.


title: Tyrosiinikinaasireseptori

text: Useiden kasvutekijöiden reseptorit ovat tyrosiinikinaasireseptoreita.


title: Tyrosiinikinaasireseptori

text: Häiriöt solun jakautumisen säätelyssä, erilaistumisessa, selviytymisessä ja järjestäytymisessä ovat olennaisia syövälle. Poikkeavuudet entsyymireseptorien kautta tapahtuvassa viestin välityksessä ovat tärkeitä tekijöitä syöpäsairauksien kehittymisessä.


title: Tyrosiinikinaasireseptori

text: Noin 30% ihmisten syövistä sisältää aktiivisia mutaatioita ras geeneissä, ja monissa muissa syövissä on todettu mutaatioita proteiinien geeneissä, jotka koodaavat samalla signaalireitillä olevia proteiineja kuin ras(solukalvossa kiinni oleva viestiproteiini, joka on aktiivinen sitoutuessaan GTP:n ja inaktiivinen sitoutuessaan GDP:n).


title: Tyrosiinikinaasireseptori

text:
Syöpä on sairaus jonka solut käyttäytyvät itsekkäästi ja epäsosiaalisesti kehossa.Syöpasolut tuhoavat monisoluisen
organismin tasapainon lisääntymällä nopeasti silloin kun niiden ei
pitäisi ja tunkeutuvat solukkoihin, joihin niiden ei pitäisi.


title: Tyrosiinikinaasireseptori

text: Imatinibi, kauppanimeltään, Glivec on lääke, joka estää tyrosiinikinaasia. Sitä käytetään kroonisten myeloisten leukemioiden ja muiden syöpätautien hoidossa. Lääkkeellä on saatu lupaavia hoitotuloksia.


title: M/S Diplomat

text: M/S Diplomat () on irlantilaisen Celtic Link Ferries -varustamon omistama ro-ro-rahtialus. Alus on rakennettu vuonna 1978, Ulsanissa, Etelä-Koreassa. Kuollutta painoa laivalla on 18 732 tonnia. "Diplomat" on rekisteröity Bermudan lipun alle ja sen kotisatama on Hamilton. Nykyisin alus liikennöi Irlannin Rosslaren ja Ranskan Cherbourgin välillä.


title: M/S Diplomat

text: Diplomatin sisaraluksia ovat M/S Stena Transfer, M/S Stena Partner, M/S Stena Transporter, M/S Tor Baltica, M/S Kilmore, M/S Atlantic Freighter, M/S Global Carrier, M/S Global Freighter, M/S Finnforest sekä jo uponnut M/S Finnbirch.


title: M/S Diplomat

text: 7. toukokuuta 1978 alus laskettiin vesille "Stena Trader" -nimisenä. 15. syyskuuta 1978 alus luovutettiin Stena Cargo Linen omistukseen, joka rekisteröi aluksen "Stena Transporter" -nimisenä Yhdistyneen kuningaskunnan lipun alle. Kotisatamaksi tuli Lontoo. Vuonna 1979 laiva aikarahdattiin eli vuokrattiin Atlantic Cargon liikenteeseen nimellä "Finnrose". 25. heinäkuuta 1980 alus nimettiin jälleen Stena Transporteriksi. Saman vuoden lokakuusta joulukuuhun alus oli Hapag Lloyd Werftin telakalla Bremerhavenissa, Saksassa. Telakalla alusta levennettiin ja siihen rakennettiin ylimääräisiä tiloja matkustajille sekä ylimääräinen sääkansi. Telakalta päästyään alus aikarahdattiin Townsend Thoresen European Ferriesin liikenteeseen. Rahtaaja rekisteröi aluksen "Baltic Ferry" -nimisenä Yhdistyneen kuningaskunnan lipun alle. Kotisatamaksi tuli Dover. Toukokuussa 1982, Falklandin sodan aikana Britannian puolustusministeriö tilasi Baltic Ferryn kuljettamaan tavaraa Falklandinsaarille. Huhtikuussa 1983 alus palasi jälleen Britanniaan, jonka jälkeen aloitti liikennöinnin Felixstowen ja Europoortin välillä.


title: M/S Diplomat

text: Joulukuussa 1984 Monarch Steamship osti aluksen. Kotisatama muuttui Doverista Lontooksi. Helmikuussa 1986 alus meni Wilton Feyenoord B.V:n telakalle Rotterdamiin, Alankomaihin, jossa Baltic Ferrystä tehtiin matkustaja-autolautta. Toukokuussa, telakalta päästyään, alus aloitti liikennöinnin Zeebruggen ja Felixstowen välillä.


title: M/S Diplomat

text: 31. joulukuuta 1987 Baltic Ferry rekisteröitiin P&O European Ferriesin omistukseen. 18. maaliskuuta 1991 BMBF (No. 15) osti laivan. Helmikuussa 1992 alus sai uuden nimen: "Pride of Suffolk". Lokakuussa 1995 laiva meni Harland and Wolffin telakalle Belfastiin, Pohjois-Irlantiin. Siellä aluksesta tehtiin rahtilaiva. Telakalta päästyään marraskuussa Pride of Suffolk siirtyi Felixstowen ja Europoortin välille. Lokakuussa 2001 laiva aloitti P&O Irish Ferriesin Dublinin ja Liverpoolin välisessä liikenteessä. Marraskuussa alus rekisteröitiin "European Diplomat" -nimellä Bermudan lipun alle. Kotisatamaksi tuli Hamilton. 18. tammikuuta 2002 European Diplomat aloitti Rosslaren ja Cherbourgin välisen liikenteen.


title: M/S Diplomat

text: Tammikuussa 2005 Celtic Link Ferries osti laivan ja rekisteröi sen Irlannin lipun alle. Kotisatamaksi tuli Rosslare. 24.- 27. tammikuuta välisen ajan European Diplomat oli Dublinin ja Liverpoolin välisessä liikenteessä. 27. tammikuuta alus luovutettiin uudelle Celtic Link Ferriesille. 28. tammikuuta alus sai nykyisen "Diplomat" -nimensä ja se rekisteröitiin Bermudan lipun alle. Kotisatamaksi tuli Hamilton. Helmikuun alussa Diplomat aloitti liikennöinnin linjalla Rosslare–Cherbourg.


title: Zagros Manuchar

text: Zagros Manuchar on Irakin Kurdistanista kotoisin oleva elokuvaohjaaja. Manuchar (s. 1990 Irak) saapui Suomeen 1994 ja kiinnostui elokuvan teosta 13-vuotiaana. Harrastusteatterin lisäksi hän on näytellyt tv- ja draamaelokuvissa kuten Veljet, Pikkuveli ja Elokuu.


title: Zagros Manuchar

text: Manucharin ensimmäinen 60-minuuttinen elokuva Vastavirtaan valmistui keväällä 2006. Seuraavat lyhytelokuvat "Näkökulma" ja "Vielä tämän hetken" ovat julkaistuja, palkittuja ja niitä on esitetty useilla elokuvafestivaaleilla. Manucharin esikoispitkä elokuva Salpa esitettiin Rakkautta ja Anarkiaa -festivaalilla syksyllä 2012. Salpa -elokuvan teatteriensi-ilta oli 20. marraskuuta 2013 ja se oli ehdolla mm. Belfort Entrevues -festivaalin kilpailusarjassa.


title: Luettelo henkilöistä Grand Theft Auto III:ssa

text: Tämä on luettelo "Grand Theft Auto III" -videopelissä esiintyvistä henkilöistä.


text: "Ensiesiintyminen": ”Introduction”, pankkiryöstökohtaus


text: "Tapetaan": ”The Exchange”


text: Catalina oli pahamaineinen pankkirosvo, Clauden entinen naisystävä ja pelin ensisijainen vihollinen. Hän pettää Clauden pankkiryöstön yhteydessä, ampuu tätä ja jättää kuolemaan paeten itse uuden rikoskumppaninsa Miguelin kanssa.


text: Catalina aloittaa yhteistyön Colombian Cartellin kanssa ja pyörittää ”SPANK”-huumeyritystä Miguelin kanssa. Myöhemmin hän pettää myös Miguelin Clauden löydettyä heidät. Catalina ampuu Miguelia tämän kehottaessa Claudea laskemaan aseensa. Catalina hyppää ikkunasta ja pääsee karkuun ennen kuin Asuka saapuu paikalle ja alkaa kiduttaa Miguelia.


text: Catalina on myöhemmin vastuussa Marian kidnappauksesta sekä Asukan ja Miguelin taposta. Catalina vaatii lunnaita Marian vapauttamiseksi ja kun Claude toimittaa lunnasrahat hänelle, hän pettää Clauden jälleen ja jättää tämän Colombian Cartellin tapettavaksi. Catalina pakenee helikopterilla, mutta Claude saa hänet kiinni ja tappaa hänet ampumalla Catalinan helikoptereineen alas taivaalta.


text: Catalina esiintyy myös "" -pelissä päähenkilön, , yhtenä naisystävistä ja he tekevät yhdessä neljä ryöstöä. Samaisessa pelissä Catalina tapaa myös Clauden ja sanoo CJ:lle heidän lähtevän Liberty Cityyn.


text: Catalinan ääninäyttelijänä toimii Cynthia Farrell.


text: "Ensiesiintyminen:" ”Chaperone”


text: Maria Latore (jossain yhteyksissä La Torra) on Salvatore Leonen vaimo. Hänet esitellään Claudelle Salvatoren pyydettyä Claudea katsomaan Marian perään illalla. Myöhemmin Maria pelastaa Clauden kertomalla Salvatoren järjestämästä ansasta ja hankkii apua Asuka Kasenilta paettuaan Staunton Islandille. Marian voi kuulla soittavan Chatterbox FM:lle, ja hän kuvailee tunteitaan Claudeen ilmaisten kuitenkin epäilynsä Clauden tunteista hänen suhteensa sanomalla ”Aina työskentelemässä ja hengaamassa muiden jätkien kanssa.”


text: Maria nähdään Asukan kanssa tilanteissa, joissa he vihjailevat olleensa rakastavaisia. Myöhemmin Colombian Cartel kidnappaa Marian ja Catalina pitää häntä vankina lunnaita vastaan. Claude kuitenkin pelastaa hänet pelin viimeisessä tehtävässä. Marian kohtalo jää epäselväksi hänen kävellessään Clauden kanssa pois kuvan hämärtyessä mustaksi. Marian puhe kuuluu pimeällä ruudulla kunnes se katkeaa aseen laukaukseen.


text: Maria esiintyy myös peleissä "" ja "".


text: Marian ääninäyttelijänä toimii Debi Mazar.


text: "Ensiesiintyminen:" ”Last Request”


text: "Tapetaan:" ”Ransom”


text: Asuka Kasen oli toinen Liberty City Yakuzan johtajista, joka esitellään Claudelle Marian pyydettyä häneltä apua kun Salvatore on yrittänyt tappaa Clauden. Hän toimii Clauden työnantajana ja myös esittelee tämän veljelleen, Kenji Kasenille. Hän on myös "" -pelissä kuolleen Kazuki Kasenin pikkusisko.


text: Asukasta tulee hyvin kostonhaluinen kun hänen veljensä, Kenji, tapetaan. Hän kiduttaa Miguelia saadakseen tietää Colombian Cartellin ja Catalinan juonet ja pyytää Claudea tuhoamaan SPANK-huumetehtaan. Catalina surmaa hänet myöhemmin rakennustyömaalla.


text: Asuka Kasenin ääninäyttelijänä toimii Liana Pai.


text: "Ensiesiintyminen:" ”Liberator”


text: Donald Love on paikallinen mediamoguli ja ”Love Media” -yrityksen omistaja. Hän toimii Clauden työnantajana ja kehottaa tätä muun muassa tappamaan Kenji Kasenin ja lavastamaan Colombian Cartellin syylliseksi, jotta Yakuzan ja Cartellin välille syttyisi sota. Lisäksi Clauden pitää hakea lentokoneesta pudotettava salaperäinen ”paketti”. Claude toimittaa paketin Lovelle, minkä jälkeen Love katoaa.


text: Donald Loven menneisyydestä tiedetään hieman. Vuonna 1986 ("") hän on Avery Carrington -nimisen kiinteistömogulin oppipoikana. Hän esiintyy myös "" -pelissä.


text: Donald Loven ääninäyttelijänä toimii Kyle MacLachlan.


text: "Ensiesiintyminen": ”Salvatore Called A Meeting”


text: "Tapetaan": ”Sayonara Salvatore”


text: Salvatore Leone oli Leonen mafiaperheen johtaja ("Don"). "Grand Theft Auto III":n virallisten sivujen mukaan Salvatore olisi alun perin Palermosta, Sisiliasta ja päässyt perheen johtajaksi veristen valtakamppailuiden jälkeen 1980-luvulla.


text: Salvatore esitellään Claudelle hänen kutsuessaan kokoukseen Joeyn, Tonin ja Luigin Clauden toimiessa kuljettajana näille kolmelle. Salvatore määrää Clauden selvittämään, onko Curly Bob syyllinen Leonen perheen salaisuuksien julkivuotamisesta Colombian Cartellille ja tarvittaessa tappamaan hänet. Myöhemmin Claude upottaa tankkerin, joka toimii Colombian Cartellin huumetehtaana.


text: Salvatore kuvataan vainoharhaiseksi ja epäilevän kaikkia ympärillään olevia. Salvatore yrittää tappaa Clauden asettamalla tälle ansan, mutta Maria pelastaa Clauden kertomalla autopommista. Claude ja Maria pakenevat Staunton Islandille Asuka Kasenin kanssa. Asuka käskee Clauden tappamaan Salvatoren todistaakseen siteittensä Leonen perheeseen olevan lopullisesti ohi.


text: Salvatore esiintyy myös "" ja "" -peleissä.


text: Salvatore Leonen ääninäyttelijänä toimii Frank Vincent.


text: "Ensiesiintyminen:" ”Introduction”, pako Callahan Bridgeltä


text: 8-Ball on tuliase- ja räjähde-ekspertti, joka omistaa lukuisia ”pommikauppoja” ympäri Liberty Cityä. 8-Ball tapaa Clauden pian pelin alkamisen jälkeen kun he yhdessä pakenevat vankilakuljetuksesta. 8-Ball esittelee Clauden vanhalle ystävälleen Luigi Goterellille.


text: 8-Ball nähdään onnettomuuden vuoksi molemmat kädet sidottuina, ja siksi hän jättääkin suurimman osan intensiivisestä työstä (ajamisesta ja ampumisesta) Claudelle. 8-Ballin käsien menetykselle on useampikin selitys. Ensimmäisen mukaan kuumaa rasvaa kaatui ”vahingossa” hänen käsilleen poliisin tehdessä ratsian hänen kotiinsa. "Grand Theft Auto Advancessa" väitetään, että Colombian Cartel yllätti hänet ja liekinheitin poltti hänen kätensä.


text: Vaikka 8-Ballilla ei kovin merkittävää roolia pelissä olekaan, hänen pommikauppansa on pelaajan käytettävissä myös "Grand Theft Auto Advancessa", "issa", "issa" ja "issa".


text: 8-Ballin ääninäyttelijänä toimii Guru.


text: "Ensiesiintyminen:" ”Cipriani’s Chauffeur”. On aikaisemmin kuultavissa Chatterbox FM:llä.


text: Antonio ”Toni” Cipriani on Leonen mafiaperheen jäsen ja Salvatore Leonen oikea käsi. Ciprianin tarjoamat tehtävät keskittyvät aluksi Triad-pesulan kiristämiseen. Lopulta nämä erimielisyydet ja välien kiristymiset johtavat Leonen rikollisperheen ja Triad-jengin väliseen sotaan, jonka tuloksena Toni käskee Claudea räjäyttämään Triadien kalatehtaan.


text: Toni asuu äitinsä kanssa ja hänet nähdään pyörittämässään perheravintolassa tarjoamassa töitä Claudelle. Tonin äidin jatkuva nalkutus siitä, ettei Toni ole verrattavissa isäänsä ja että Toni on pettänyt hänen odotuksensa, saavat Tonin soittamaan Chatterbox FM:ään ja valittamaan äitinsä jatkuvasta nalkutuksesta.


text: Toni Cipriani on pelattava hahmo "issa", joka kertoo tapahtumista kolme vuotta (1998) ennen "Grand Theft Auto III":n tapahtumia.


text: Yhtäläisyyksiä Toni Ciprianin ja "Sopranos"-televisiosarjan Tony Sopranon välillä on samankaltaisen nimen lisäksi samanlaiset suhteet äitiin.


text: Toni Ciprianin ääninäyttelijänä toimii Michael Madsen.


text: "Ensiesiintyminen:" ”Drive Misty For Me”


text: Joseph ”Joey” Leone on Leonen mafiaperheen jäsen ja Salvatore Leonen poika. Joey työskentelee rikollisuuden ohella mekaanikkona Portlandissa. Videopätkissä Joey nähdään auton rassaamisen lisäksi hänen lempihuoransa Mistyn kanssa. Joeyn auto on toisinaan nähtävissä Mistyn asunnon ulkopuolella sen jälkeen kun pelaaja on suorittanut Portlandin tehtävät.


text: Joey esittelee Claudelle isänsä oikean käden, Toni Ciprianin, jonka jälkeen pelaajan on mahdollista työskennellä Leonen perheen hyväksi. Joey mainitaan myös "issa", kun tapaa Salvatore Leonen Las Venturasissa ja kertoo, että hänelle oli ilo työskennellä Joeyn kanssa asuttuaan Liberty Cityssä.


text: Joeyn uskotaan tappaneen lukuisia korkea-arvoisia Forellin perheen jäseniä, minkä seurauksena Forellit ja Leonet ovat sodassa keskenään.


text: Joey Leonen ääninäyttelijänä toimii Michael Rapaport.


text: "Ensiesiintyminen:" ”Introduction”


text: "Tapetaan:" ”Ransom”


text: Miguel oli korkea-arvoinen Colombian Cartellin jäsen ja Catalinan uusi rikoskumppani. Hän auttoi Catalinan pakoon pankkiryöstön jälkeen ja hänet nähdään usein Catalinan kanssa pyörittämässä ”SPANK”-huumeyritystä Liberty Cityssä. Miguel jää Asuka Kasenin (joka luulee Miguelin olevan syyllinen veljensä kuolemaan) armoille. Kiduttamalla Miguel pakotetaan paljastamaan Catalinan ja Colombian Cartellin suunnitelmat. Myöhemmin hänet löydetään kuolleena rakennustyömaalta yhdessä Asukan kanssa.


text: Miguel nähdään myös "issa" pienessä sivuroolissa.


text: Miguelin ääninäyttelijänä toimii Al Espinosa.


text: "Ensiesiintyminen": ”Luigi’s Girls”


text: Luigi Goterelli on liikemies, joka omistaa ”Sex Club 7” -yökerhon Red Light Districtissä, Portland Islandilla. Luigi on korkea-arvoinen Leonen rikollisperheen jäsen. Luigi käyttää yökerhoa paritustyössään ja toimii Clauden ensimmäisenä työnantajana antaen tälle tavanomaisia töitä kuten tyttöjen kuskaaminen ympäri kaupunkia ja pikkurikollisten tappaminen.


text: Luigi Goterellin ääninäyttelijänä toimii Joe Pantoliano.


text: "Ensiesiintyminen:" ”Payday For Ray”


text: Ray Machowski on korruptoitunut poliisi, joka työskentelee Liberty City Yakuzan hyväksi. Claude tapaa hänet ensimmäistä kertaa toimittaessaan Raylle maksua Asukalta viimeksi tehdystä työstä.


text: Machowski on erittäin varovainen toimissaan ja on valmis hiljentämään kaikki jotka aikovat tutkia hänen tai hänen partnereidensa tekemiä rikoksia. Myöhemmin CIA alkaa tutkia Machowskin yhteyksiä Colombian Cartelliin jolloin hän pakenee Miamiin.


text: Machowski esiintyy myös "issa", kuten myös hänen parinsa Leon McAffrey.


text: Ray Machowskin ääninäyttelijänä toimii Robert Loggia.


text: "Ensiesiintyminen:" ”Under Surveillance”


text: "Tapetaan:" ”Waka-Gashira Wipeout”


text: Kenji Kasen oli toinen Liberty City Yakuzan johtajista ja Asuka Kasenin veli. Kenji omistaa kasinon Staunton Islandilla. Kenji on yksi Clauden työnantajista ja saa hänet esimerkiksi vapauttamaan ystävänsä ja turmelemaan Colombian Cartellin SPANK-huumeyritystä. Lopulta Claude tappaa Kenjin, koska Donald Love haluaa Colombian Cartellin ja Yakuzan välille sodan. Claude varastaa Colombian Cartellin jengiauton ja tappaa Kenjin. Näin Yakuzat luulevat Colombian Cartelin olleen murhan takana.


text: Kenji Kasenin ääninäyttelijänä toimii Les Mau.


text: "Ensiesiintyminen:" ”The Crook”


text: "Tapetaan:" ”Her Lover”


text: Marty Chonks omistaa Bitchin koiranruoka -yhtiön. Hän tarvitsee rahaa ja sen hankkiminen vaatii laittomia toimia, siksi hän soittaa Claudelle. Clauden täytyy kuljettaa useita eri henkilöitä Bitchin koiranruoka tehtaalle, jossa Marty tekee heistä koiranruokaa. Marty kuolee tehtävässä ”Her Lover” Carlin ammuttua hänet.


text: Marty Chonksin ääninäyttelijänä toimii Chris Phillips.


text: "Ensiesiintyminen:" ”The Pick-Up”


text: Momma Cipriani on Toni Ciprianin äiti ja omistaa osan heidän perheravintolastaan. Hänen tiedetään nalkuttavan usein Tonille ja vertaavan tätä hänen isäänsä.


text: Momma Cipriani tavataan myös "issa", jossa häntä kutsutaan ”Ma Ciprianiksi”.


text: Momma Ciprianin ääninäyttelijänä toimii Sondra James.


text: "Ensiesiintyminen:" ”Turismo”


text: El Burro (espanjaksi ”aasi”) on puertoricolaisen Diablos-jengin johtaja. El Burro antaa Claudella tehtäviä Portland Islandilla puhelimen välityksellä. Hänen puheluistaan voi päätellä, että hänellä on käynnissä pornograafisten lehtien kustantaminen. El Burroa ei nähdä itse pelin aikana.


text: El Burron ääninäyttelijänä toimii Chris Phillips.


text: "Ensiesiintyminen:" ”Bling-bling Scramble”


text: King Courtney on Jamaikan Yardiesin johtaja, joka antaa Claudelle tehtäviä puhelimen välityksellä Staunton Islandilla. King Courtneyn tehtävät keskittyvät pääasiassa vihollisjengien heikentämiseen. Viimeisessä hänen antamassaan tehtävässä hän houkuttelee Clauden ansaan, jonne Catalina on lähettänyt itsemurhapommittajia tappamaan Clauden. King Courtney on todennäköisesti mukana juonessa, sillä kun Claude on suorittanut tehtävänsä, Yardiesit yrittävät tappaa hänet. King Courtneyta ei nähdä pelissä.


text: King Courtneyn ääninäytteliänä toimii Walter Mudu.


text: "Ensiesiintyminen:" ”Uzi Money”


text: D-Ice on Red Jacks -jengin johtaja, joka antaa Claudella tehtäviä puhelimen välityksellä Shoreside Valella. Suurin osa tehtävistä keskittyi vihollisjengin, Purple Ninesin, kanssa taisteluun, joka ilmeisesti kuului SPANK-yritykseen ja myi huumeita kadulla. Häntä ei nähdä pelissä kertaakaan.


text: D-Icen ääninäyttelijänä toimii Walter Mudu.


text: "Ensiesiintyminen:" ”Don’t Spank Ma Bitch Up”


text: Mickey Hamfists on Luigi Goterellin henkivartija ja Sex Club 7 -yökerhon toinen omistaja. Mickey on työssään täsmällinen, hän tutkii tarkasti Luigin vieraat ja toimittaa myös viestejä hänen puolestaan. Hän on myös Leonen rikollisperheen ”toimeksipanija”. Poliisin rekisterissä Mickey kuvataan ”ääliöksi” ja hänet on tuomittu muun muassa pahoinpitelystä, kiristyksestä ja huumausainerikoksista.


text: Mickey Hamfists esiintyy myös "issa".


text: "Ensiesiintyminen:" ”Luigi’s Girls”


text: Misty on nainen, joka työskentelee Luigi Goterellin Sex Club 7 -klubilla ja on Joey Leonen ”vakiotyttö”. Luigi käskee Claudea kaksi kertaa kuljettamaan Mistyä paikasta toiseen ja sanoo ”Pidä silmät tiellä ja kädet irti Mistystä.”


text: Mistyn ääninäyttelijänä toimii Kim Gurney.


text: "Ensiesiintyminen/tapetaan:" ”Mike Lips Last Lunch”


text: Mike ”Lips” Forelli on korkea-arvoinen Forellin mafiaperheen jäsen. Joey Leone lähettää Clauden tappamaan Miken antaakseen Forellin perheelle opetuksen. Mike on syömässä Marco’s Bistrossa kun Claude varastaa hänen autonsa ja asentaa sinne pommin. Mike lähtee ravintolasta ja istuu autoonsa, mutta ennen kuin hän ehtii tehdä mitään, auto räjähtää ja Mike kuolee. Kyseinen tapaus kiristää Forellien ja Leonien välistä sotaa.


text: "Ensiesiintyminen:" ”Kanbu Bust-out”


text: Kanbu on korkea-arvoinen Yakuzan jäsen, jonka Claude vapauttaa vankilasta Kenji Kasenin käskystä.


text: "Ensiesiintyminen/tapetaan:" ”Cutting The Grass”


text: Curly Bob työskentelee Luigin Sex Club 7:ssä baarimikkona ja vuotaa Leonen perheen salaisuuksia Colombian Cartellille vastineeksi huumeista. Salvatore Leone käskee Claudea tappamaan Curly Bobin, jos hän löytää todisteita, että Curly Bob on petollinen. Claude tappaa Curly Bobin Portlandin satamassa nähtyään hänet vuotamassa tietoja Catalinalle ja Miguelille huumeita vastaa.


text: Curly Bobin ääninäyttelijänä toimii Hunter Platin.


text: "Ensiesiintyminen:" ”Silence The Sneak”


text: "Tapetaan:" ”Plaster Blaster”


text: Leon McAffrey oli korruptoitunut poliisi, joka yrittää todistaa että osa Liberty Cityn poliiseista ovat korruptoituneita ja peittelevät totuutta rikollisten suojelemiseksi. McAffreylla on aseistettu suojeluyksikkö kun Claude saapuu polttamaan hänen asuntoaan. McAffrey pakenee autolla, mutta Claude on häntä vastassa ja tappaa hänet. Myöhemmin Ray Machowski paljastaa McAffreyn selvinneen hengissä ja että häntä ollaan parhaillaan siirtämässä sairaalaan. Claude pysäyttää ambulanssin missä tappaa McAffreyn.


text: Leon McAffrey esiintyy myös "issa", jossa hänellä on suurempi rooli.


text: "Ensiesiintyminen:" ”Arms Shortage”


text: Phil Cassidy (alias The One-Armed Bandit, Yksikätinen roisto pelin lopputeksteissä) on Ray Machowskin ystävä. Phil omistaa yrityksen ”Phil’s Army Surplus” Staunton Islandilla. Yritys on erikoistunut armeijan tasoisten aseiden myyntiin sekä armeijan kulkuneuvojen lainaukseen. Phil nähdään lyhyesti tehtävässä jossa Claude auttaa häntä taistelemaan Colombian Cartellia vastaan jotka kiristävät Philiä saadakseen aseita. Kun Claude on auttanut häntä Cartellin nujertamisessa, Phil antaa hänelle vastapalvelukseksi mahdollisuuden ostaa häneltä aseita.


text: Philillä on vain yksi käsi, jonka hän sanoo menettäneensä Nicaraguassa. "ssä" kuitenkin selviää että Phil menetti kätensä pontikkavarastonsa räjähdyksen seurauksena.


text: Phil esiintyy myös useassa muussa "Grand Theft Auto" -pelissä. Koska hänen ensiesiintymisensä tapahtui "Grand Theft Auto III":ssa, hän on myös muissa sarjan peleissä toiminut raskaiden aseiden kauppiaana.


text: Phil Cassidyn ääninäyttelijänä toimii Hunter Platin.


title: Samaa sukupuolta olevien avioliitto Espanjassa

text: Samaa sukupuolta olevien avioliitot laillistettiin Espanjassa vuonna 2005. Edellisenä vuonna maan juuri valtaan noussut sosialistihallitus oli aloittanut pääministeri José Luis Rodríguez Zapateron johdossa avioliittojen sallimiseen tähtäävän kampanjan. Lakiehdotukseen sisältyi oikeus adoptioon. Pitkän keskustelun jälkeen "Cortes Generales" (Espanjan kaksikamarinen parlamentti) hyväksyi 30. kesäkuuta 2005 lain, joka mahdollistaa samaa sukupuolta olevien avioliitot, ja se julkaistiin 2. heinäkuuta 2005. Näistä avioliitoista tuli laillisia Espanjassa sunnuntaina 3. heinäkuuta 2005.


text: Lain ratifikaatio ei sujunut ilman ristiriitoja, vaikka sitä kannattikin 66 prosenttia Espanjan väestöstä. Erityisesti katolinen kirkko vastusti lakia: kirkon mielestä se merkitsi avioliiton merkityksen heikentämistä. Muut järjestöt ilmaisivat huolensa siitä, että homoparit saattaisivat adoptoida lapsia. Mielenosoitukset lain puolesta ja sitä vastaan houkuttelivat tuhansia ihmisiä eri puolilla Espanjaa. Lain hyväksymisen jälkeen konservatiivinen Kansanpuolue vei sen perustuslakituomioistuimeen.


text: Noin 4 500 samaa sukupuolta olevaa paria meni naimisiin Espanjassa lain voimassaolon ensimmäisenä vuotena. Pian lain hyväksymisen jälkeen nousi esiin kysymys espanjalaisten kanssa naimisiin menneiden ulkomaalaisten laillisesta asemasta silloin, kun heidän kotimaansa lainsäädäntö ei sallinut samaa sukupuolta olevien avioliittoja. Oikeusministeriön päätöksen mukaan Espanjan laki sallii Espanjan kansalaisen mennä naimisiin muun maan kansalaisen kanssa riippumatta siitä, tunnustaako kyseisen henkilön kotimaan lainsäädäntö avioliittoa vai ei. Ainakin toisen osapuolen täytyy olla espanjalainen, tosin myös kaksi ei-espanjalaista henkilöä voi mennä naimisiin keskenään, jos molemmilla on Espanjassa pysyvä oleskelulupa.


text: 1990-luvulla useilla kaupunginvaltuustoilla ja itsehallintoalueilla oli omat käytäntönsä rekisteröityjen parisuhteiden solmimiseen. Ne toivat etuja kumpaa tahansa sukupuolta oleville naimattomille hetero- ja homopareille, mutta niiden vaikutus oli käytännössä lähinnä symbolinen. Espanjan laissa oli jo tunnustettu yksinäisten ihmisten oikeus adoptoida. Niinpä samaa sukupuolta oleva pari pystyi käytännössä adoptoimaan lapsen, mutta jos parisuhde päättyi tai lapsen laillinen vanhempi kuoli, suhteen toisella osapuolella ei ollut minkäänlaisia oikeuksia. Samaa sukupuolta olevien avioliitot olivat laittomia Espanjan itsehallintoalueilla, sillä maan perustuslaki antaa ainoastaan valtiolle oikeuden säädellä avioliittoa.


text: 30. kesäkuuta 2004 oikeusministeri Juan Fernando López Aguilar ilmoitti, että Espanjan edustajainhuone oli provisionaalisesti hyväksynyt hallituksen suunnitelman, jossa avioliittolainsäädäntö ulotettaisiin koskemaan myös samaa sukupuolta olevia pareja. Suunnitelman toteutuminen täyttäisi pääministeri José Luis Rodríguez Zapateron vaalilupauksen. López Aguilar ilmoitti myös kahdesta Katalonian alueen paikallisen Convergència i Unió -puolueen ehdotuksesta. Ensimmäinen toisi laillisen aseman sekä eri että saman sukupuolen avoliitoille (), toinen taas sallisi transsukupuolisten henkilöiden laillisesti vaihtaa nimensä ja sukupuolensa ilman vaadittavaa sukupuolenkorjausleikkausta.


text: Samaa sukupuolta olevien avioliittoja koskeva lakiehdotus hyväksyttiin Espanjan hallituksessa 1. lokakuuta 2004. Se esiteltiin parlamentille 31. joulukuuta, ja edustajainhuone hyväksyi sen 21. huhtikuuta 2005. Senaatti kuitenkin hylkäsi lakiesityksen 22. kesäkuuta, sillä siellä oppositiossa olevalla kansanpuolueella oli hallussaan enemmistö paikoista. Lakiesitys palasi edustajainhuoneeseen, jolla on valta ohittaa senaatti. Se hyväksyttiin edustajainhuoneessa lopullisesti 30. kesäkuuta 2005 äänin 187 puolesta ja 147 vastaan; poissa oli neljä edustajaa.


text: Kun laki astui voimaan 2. heinäkuuta 2005, Espanjasta tuli maailman kolmas samaa sukupuolta olevien avioliitot maanlaajusesti sallinut valtio Alankomaiden ja Belgian jälkeen.


text: Ensimmäiset häät pidettiin kahdeksan päivää lain hyväksymisen jälkeen. Niitä juhlittiin Madridin Tres Cantosin lähiön kaupunginvaltuustossa; naimisiin menivät Carlos Baturín ja Emilio Menéndez. Ensimmäinen kahden naisen välinen avioliitto solmittiin Barcelonassa 11 päivää myöhemmin.


text: Tasa-arvoa kohti otetuista askeleista huolimatta laissa oli aukko: lesboavioliitossa syntyneen lapsen ei-biologinen äiti ei tullut lain silmissä vanhemmaksi. Hänen täytyi halutessaan turvautua aikaa ja vaivaa vievään adoptioon. Tämä oikeus oli annettu heteroseksuaalisille pareille (naimisissa tai ei), joissa mies, joka ei ole lapsen biologinen isä, pystyy tunnustamaan lapsen omakseen ilman erillistä prosessia. 7. marraskuuta 2006 hallitus teki lakiin lisäyksen, joka antoi myös ei-biologiselle äidille oikeuden tunnustaa lesboavioliitossa syntyneen lapsen omakseen.


text: 30. kesäkuuta 2004 esitelty oikeusministeriön lakisuunnitelma siirtyi aluksi Consejo General del Poder Judicialin tutkittavaksi. Vaikka se myönsikin, että homoseksuaaleja vastaan kohdistuvaa syrjintää ei voitu hyväksyä, se suhtautui kriittisesti avioliitto-oikeuden antamiseen samaa sukupuolta oleville pareille (mukaan lukien perheen sisäiseen adoptioon). Sen mukaan perustuslaki ei edellyttänyt avioliitto-oikeuden laajentamista. Syrjintä saataisiin loppumaan muiden lakien, kuten rekisteröityjen parisuhteiden kautta.


text: Negatiivisesta raportista huolimatta hallitus esitteli lakiehdotuksen edustajainhuoneelle 1. lokakuuta 2004. Kansanpuolueen ja Unió Democràtica de Catalunyan jäseniä lukuun ottamatta parlamentin eri puolueet kannattivat uudistusta. 21. huhtikuuta 2005 edustajainhuone hyväksyi lakiesityksen äänin 183 puolesta ja 136 vastaan, poissa oli kuusi edustajaa (mukaan lukien kansanpuolueen jäsen). Lakiesitys oli lyhyt. Se lisäsi Espanjan siviililainsäädännön artiklaan 44 uuden kappaleen, jossa sanottiin: "avioliitolla tulee olla samat edellytykset ja vaikutukset huolimatta siitä, ovatko avioliittoon osallistuvat samaa vai eri sukupuolta".


text: Edustajainhuoneen hyväksymä teksti annettiin perustuslain mukaisesti seuraavaksi senaatille hyväksyttäväksi, muutettavaksi tai evättäväksi. 21. kesäkuuta 2005 asijantuntijoita kutsuttiin senaattiin keskustelemaan aiheesta. Asijantuntijoiden mielipiteet vaihtelivat; joidenkin mukaan samaa sukupuolta olevien parien adoptiolla ei ollut mitään vaikutusta lapsen kehitykseen, lukuun ottamatta mahdollista hyväksyvämpää asennetta homoseksuaalisuutta kohtaan. Psykiatri Aquilino Polaino, jonka kansanpuolue oli kutsunut asijantuntijaksi, kutsui homoseksuaalisuutta kuitenkin patologiaksi ja tunne-elämän häiriöksi. Muiden keskustelua herättäneiden huomioidensa lisäksi hän väitti, että monet homoseksuaalit ovat kokeneet seksuaalista hyväksikäyttöä lapsuudessaan ja että homot tulevat yleensä perheistä, joissa isät ovat "vihamielisiä ja etäisiä alkoholisteja" ja äidit ylisuojelevia poikia ja kylmiä tyttöjä kohtaan. Huomattavat kansanpuolueen jäsenet myöhemmin hylkäsivät Polainon väitteet.


text: Senaatti käytti veto-oikeuttaan edustajainhuoneen hyväksymään tekstiin. Vetoa ehdottivat kansanpuolue, jolla oli enemmistö senaatin paikoista, ja Unió Democràtica de Catalunya. Se hyväksyttiin äänin 131 puolesta ja 119 vastaan, poissa oli kaksi edustajaa. Siksi lakiehdotus lähetettiin takaisin edustajainhuoneelle. 30. kesäkuuta 2005 edustajainhuone hyväksyi sen perustuslain mukaisesti, ja ohitti senaatin veton. Äänestyksessä 187 edustajaa äänesti puolesta (mukaan lukien kansanpuolueen edustaja Celia Villalobos), 147 vastaan ja neljä oli poissa. Äänestys merkitsi lakiehdotuksen lopullista hyväksymistä. Äänestys pidettiin, kun Zapatero oli yllättäen tullut parlamenttiin puhumaan lakiehdotuksen puolesta. Hän sanoi, että "me olemme laajentamassa mahdollisuutta onneen naapureillemme, kollegoillemme, ystävillemme ja sukulaisillemme. Samaan aikaan olemme rakentamassa parempaa yhteiskuntaa." Mariano Rajoylta, kansanpuolueen oppositiojohtajalta, evättiin mahdollisuus parlamentin puhuttelemiseen, ja hän syytti Zapateroa Espanjan yhteiskunnan jakamisesta.


text: Kun tiedotusvälineet kysyivät kuningas Juan Carlosilta, antaisiko hän hyväksyntänsä parlamentissa käsitellylle laille, hän vastasi olevansa Espanjan, ei Belgian kuningas, joka kieltäytyi allekirjoittamasta abortin laillistavaa lakia. Espanjan kuningas antoi kuninkaallisen suostumksensa laki 13/2005:lle 1. heinäkuuta 2005; laki julkaistiin virallisessa "Boletín Oficial del Estado" -lehdessä 2. heinäkuuta ja se astui voimaan 3. heinäkuuta.


text: Huhtikuussa 2005 julkaistun, valtion omistaman "Centro de Investigaciones Sociológicas" -keskuksen tekemän galluptutkimuksen mukaan 66 prosenttia espanjalaisista kannatti samaa sukupuolta olevien avioliittojen laillistamista. Toinen "Instituto Opinan" päivää ennen lakiesityksen hyväksymistä tekemä tutkimus osoitti 62,1 prosentin tukea homoavioliitoille ja 49,1 prosentin tukea samaa sukupuolta olevien parien adoptiolle. "Instituto Opinan" yhdeksän kuukautta lain voimaantulon jälkeen tekemän kyselytutkimuksen mukaan 61 prosenttia väestöstä oli samaa mieltä parlamentin päätöksen kanssa.


text: Laista huolestuivat kuitenkin katoliset tahot, mukaan lukien paavi Johannes Paavali II – joka varoitti perhearvojen heikkenemisestä – ja hänen seuraajansa Benedictus XVI. Kardinaali López Trujillo, pontifikaalisen perheneuvoston puheenjohtaja, sanoi kirkon vaativan välittömästi omantunnonvapautta roomalaiskatolilaisille ja pyytävän heitä vastustamaan lakia. Hän sanoi, että jokaisen työntekijän, joka on samaa sukupuolta olevien avioliittoon liittyvässä ammatissa, pitäisi vastustaa lakia, vaikka se tarkoittaisikin työpaikkojen menettämistä. Homojen oikeuksien kannattajien mukaan kirkko ei vastustanut yhtä äänekkäästi eri sukupuolta olevien ei-uskonnollista avioliittoa, vaikka se olikin muodollisesti sitä vastaan. Esimerkiksi kirkko ei vastustanut kruununprinssi Felipen avioliittoa Letizia Ortizin kanssa, joka oli eronnut aiemmasta siviililiitostaan. Kirkko ei kyennyt keräämään tarpeeksi kannatusta lain kaatamiseen, vaikka 80 prosenttia espanjalaisista pitääkin itseään katolisina. Madridin yliopiston sosiologian professori Gerardo Meilin mukaan tämä saattaa johtua liberalismin merkittävästä lisääntymisestä viime vuosina. Kirkolla oli perinteisesti runsaasti vaikutusvaltaa perheasioissa. Kyselytutkimuksen mukaan kolme neljäsosaa espanjalaisista on sitä mieltä, että kirkon hierarkia ei ole kosketuksissa maan sosiaaliseen todellisuuteen. Eräs selitys väestön asenteisiin saattaa olla kirkon vaikutusvallan heikentyminen diktaattori Francisco Francon kuoleman jälkeen vuonna 1975. Hänen hallintonsa oli läheisessä suhteessa kirkkoon. Tutkimusten mukaan lähes puolet espanjalaisista ei juuri koskaan käy messuissa.


text: Zapatero vastasi katolilaisten kritiikkiin seuraavasti:


text: 19. kesäkuuta 2005 lakia vastaan järjestettiin julkinen mielenosoitus. Kansanpuolueen jäsenten, Espanjan piispojen ja Espanjan perhefoorumin ("Foro Español de la Familia") johtamat mielenosoittajat sanoivat koonneensa 1,5 miljoonaa henkeä vastustamaan "hyökkäystä perinteistä perhemallia kohtaan"; hallituksen delegaatio Madridissa laski tapahtumassa olleen 166 000 osallistujaa. Kaksi viikkoa tämän mielenosoituksen jälkeen Gay Pride -päivänä FELGT ("Federación Estatal de Lesbianas, Gays, Transexuales y Bisexuales" – Espanjan homojen, lesbojen, transsukupuolisten ja biseksuaalien organisaatio) arvioi kahden miljoonan ihmisen marssineen uuden lain puolesta; poliisin lähteiden mukaan osallistujia oli 97 000. Molemmat marssit pidettiin Madridissa, joka oli tuolloin konservatiivisen kansanpuolueen hallinnassa.


text: Espanjan piispat väittivät myös hallituksen heikentävän avioliiton tarkoitusta tekemällä eri ja samaa sukupuolta olevat parit tasa-arvoisiksi keskenään. Espanjan perhefoorumi ilmaisi huolensa siitä, että homoparit adoptoisivat ja kasvattaisivat lapsia. Sen mukaan adoptio ei ole vanhempien, vaan adoptoidun lapsen oikeus. Homojen järjestöt vastasivat, että samaa sukupuolta olevat parit olivat käytännössä adoptoineet Espanjassa lapsia jo kauan aikaa, sillä monet parit kasvattivat suhteen toisen osapuolen adoptoimaa alaikäistä. Samaa sukupuolta olevien parien adoptio oli jo laillinen Navarrassa, Asturiassa, Aragoniassa, Baskimaassa ja Kataloniassa, ennen kuin avioliittolaki laillisti nämä adoptiot kansallisesti. Järjestöjen mukaan väitteelle, että vanhempien seksuaalinen orientaatio aiheuttaisi lapselle kehitysongelmia, ei ollut mitään tieteellistä perustetta. Tätä näkemystä tukee virallisesti Madridin psykologiakoulu ("Colegio Oficial de Psicólogos de Madrid"), jonka mukaan homoseksuaalisuus ei myöskään ole patologia.


text: 21. heinäkuuta 2005 tuomari Dénian kaupunissa kieltäytyi antamasta avioliittolupaa lesboparille. Tuomari aloitti myös oikeusjutun perustuslakituomioistuimessa avioliittolakia vastaan, pohjautuen Espanjan perustuslain artiklaan 32, jossa on lause: "Miehellä ja naisella on oikeus solmia avioliitto täysin tasa-arvoisina lain edessä." Elokuussa 2005 tuomari Gran Canarialta kieltäytyi antamasta avioliittolupaa kolmelle samaa sukupuolta olevalle parille, ja aloitti uuden perustuslakijutun. Joulukuussa 2005 perustuslakituomioistuin hylkäsi molemmat haasteet, sillä kummallakaan tuomarilla ei ollut tarpeeksi perusteita niiden aloittamiseen. 30. syyskuuta 2005 oppostiossa oleva kansanpuolue päätti aloittaa erillisen perustuslakijutun, mikä aiheutti jakautumista puolueen sisällä. Juttu ei ole vielä ratkennut (joulukuu 2007). 27. helmikuuta 2007 Espanjan perhefoorumi esitteli 1,5 miljoonan henkilön allekirjoittaman aloitteen, joka tekisi avioliitosta vain miehen ja naisen välisen unionin (ja käytännössä kieltäisi samaa sukupuolta olevien avioliiton). Espanjan edustajainhuone hylkäsi aloitteen. 30. toukokuuta 2007 "Comisión Disciplinaria del Consejo General del Poder Judicial" eli CGPJ tuomitsi edellä mainitun dénialaisen tuomarin maksamaan 305 euroa sakkoa, koska hän oli kieltäytynyt homoparin vihkimisestä, ja häntä varoitettiin tiukasti tekemästä sitä uudestaan. Hänen mukaansa toimi oli hallituksen "propagandakoneen" syytä.


text: Pian lain hyväksymisen jälkeen esiin nousi kysymys espanjalaisten ja ulkomaalaisten välillä solmittujen avioliittojen laillisuudesta. Espanjalaiselta ja Kataloniassa asuvalta Intian kansalaiselta evättiin avioliittolupa sillä perusteella, että Intian laki ei sallinut samaa sukupuolta olevien avioliittoa. 22. heinäkuuta toinen katalonialainen tuomari kuitenkin vihki espanjalaisen naisen ja hänen argentiinalaisen kumppaninsa (Espanjan ensimmäisessä naisten välisessä avioliitossa). Tuomari oli eri mieltä kuin kollegansa, ja painotti oikeutta avioliittoon Argentiinan lain sijaan. Se ei salli samaa sukupuolta olevien avioliittoja.


text: 27. heinäkuuta "Junta de Fiscales de Sala" – oikeusministeriötä neuvova elin julkisen syyttäjän toimistossa – julkaisi ohjeistuksen, jonka mukaan lesbot, homot, biseksuaalit ja transsukupuoliset espanjalaiset voivat mennä naimisiin ulkomaalaisten kanssa, vaikka heidän kotimaissaan ei sallittaisikaan homoavioliittoja. Avioliitto olisi validi Espanjan lain mukaan, mutta ei automaattisesti ulkomaalaisen kotimaan lain edessä. Valtion virallisessa lehdessä ilmoitettiin:


text: Oikeusministeriön ("Dirección General de Registros y Notariado") antamien ohjeiden mukaan Espanjan konsulaatit ulkomailla voivat valmistella samaa sukupuolta olevien avioliiton paperityön. Ainakin toisen naimisiin menevistä täytyy olla Espanjan kansalainen, joka asuu konsulaatin toiminta-alueella. Itse avioliitto voidaan kuitenkin solmia konsulaatissa vain, jos paikalliset lait tunnustavat samaa sukupuolta olevien avioliiton (käytännössä Espanjan konsulaatit Bostonissa, Brysselissä, Amsterdamissa, Torontossa, Ottawassa ja Kapkaupungissa). Kaikissa muissa tapauksissa osapuolten täytyy mennä naimisiin Espanjan alueella. Kaksi ulkomaalaista, joilla ei ole oleskelulupaa, eivät voi mennä Espanjassa naimisiin, sillä ainakin toisen osapuolista täytyy tällaisessa tapauksessa olla Espanjan kansalainen – sen sijaan kaksi Espanjassa pysyvästi oleskelevaa ulkomaalaista voivat mennä naimisiin keskenään.


text: 4. syyskuuta 2005 konservatiivinen sanomalehti "La Razón" julkaisi 273 maistraatista tilastoja, joiden mukaan yhteensä 35 000 solmitusta avioliitosta 24 oli ollut samaa sukupuolta olevien välisiä. Lehden mukaan tilastot olivat ristiriidassa avioliittolain maan lainsäädännön prioriteetiksi asettaneen hallituksen perusteluiden kanssa, eivätkä ne tukeneet homojen oikeuksien aktivistien väitteitä, joiden mukaan laki hyödyttäisi 5–10 prosenttia väestöstä. 27. joulukuuta 2005 oikeusministeriö ilmoitti, että 327 samaa sukupuolta olevien välistä avioliittoa oli rekisteröity 5. joulukuuta mennessä niissä 200 maistraatissa, jotka olivat tuohon aikaan tietokoneistettuja (maan yhteensä 437 maistraatista). Avioliitoista 90 oli solmittu Madridissa, 63 Valenciassa, 35 Barcelonassa ja 18 Sevillassa.


text: Maaliskuun alussa vuonna 2006 Pedro Zerolo, sosialistisen työväenpuolueen virkamies, ilmoitti, että 1 000 samaa sukupuolta olevaa paria oli mennyt naimisiin. Kahdeksan sataa avioliittoa oli solmittu tietokoneistetuilla alueilla (noin puolet Espanjasta) ja arviolta ainakin 200 muualla maassa. Zerolo sanoi myös, että yksi avioliitto kymmenestä solmittiin Espanjassa samaa sukupuolta olevien välillä. FELGT:n mukaan noin 4 500 samaa sukupuolta olevaa paria meni naimisiin lain ensimmäisen voimassaolovuoden aikana. Adoptiohakemuksia tehtiin 50, ja avioeroja myönnettiin kolme.


text: 27. kesäkuuta 2007 oikeusministeriö ilmoitti, että kahden edellisen vuoden aikana oli solmittu 3 340 samaa sukupuolta olevien avioliittoa. Se myönsi kuitenkin, että luku saattaisi olla vain "kolmasosa todellisuudesta", sillä tietoja oli vain 356 tietokoneistetusta rekisteristä, eikä niitä ollut lainkaan 7 000 alimman tason oikeudesta tai Baskimaalta. Lisäksi oikeusministeriön mukaan 2 375 avioliittoa oli solmittu miesten ja 965 naisten välillä. Eniten avioliittoja oli solmittu Madridissa, 1 060 kappaletta, Kataloniassa 871, Andalusiassa 399, Valenciassa 263, Baleaareilla 116, Asturiassa 101, Kastilia ja Leónissa 89, Aragoniassa 86, Kanariansaarilla 83, Murciassa 61, Kastilia- La Manchassa 56, Extremadurassa 54, Galiciassa 31, Kantabriassa 28, Navarrassa 25 ja La Riojassa 13.


title: Enkeltenkaupungissa...

text: Enkeltenkaupungissa... on Pelle Miljoonan Miljoonaliiga-yhtyeen ainoaksi jäänyt studioalbumi vuodelta 1985. Pelle Miljoonalle se on 11. albumi. Vuonna 2002 levystä julkaistiin CD-versio, jossa oli bonus-kappaleina kaksi singlellä julkaistua kappaletta.


title: Enkeltenkaupungissa...

text: Kaikki kappaleet säveltänyt ja sanoittanut Pelle Miljoona, ellei toisin mainita.


title: Enkeltenkaupungissa...

text: A-puoli


title: Enkeltenkaupungissa...

text: B-puoli


title: Enkeltenkaupungissa...

text: CD-bonukset


title: Jonas Tilly

text: Jonas Tilly (s. 29. kesäkuuta 1984) on ruotsalainen uimari, joka on erikoistunut vapaauintiin.


title: Jonas Tilly

text: Tilly voitti EM-kultaa 4x50 metrin vapaauintiviestissä Helsingistä 2006. Hänen lisäkseen Ruotsin joukkueeseen kuuluivat Stefan Nystrand, Petter Styhme ja Marcus Piehl. Ruotsin joukkue ui kyseisessä kilpailussa myös uuden maailmanennätyksen: 1.24,89. Aikaisemmin samana vuonna hän voitti Shanghain lyhyen radan MM-kisoista hopeaa 4x100 metrin vapaauintiviestistä.


title: Jonas Tilly

text: Tillyn nykyinen seura on Trelleborgs SS.


title: Tule kotiin Johnny

text: Tule kotiin Johnny on Pelle Miljoona & Linnunlaulu -yhtyeen debyyttialbumi vuodelta 1987. Pelle Miljoonalle se on 12. albumi. Levystä julkaistiin remasteroitu ja bonus-kappaleella täydennetty CD-versio vuonna 2003.


title: Tule kotiin Johnny

text: Kaikki kappaleet säveltänyt, sanoittanut ja sovittanut Pelle Miljoona, ellei toisin mainita.


title: Tule kotiin Johnny

text: A-puoli


title: Tule kotiin Johnny

text: B-puoli


title: Tule kotiin Johnny

text: CD-bonus


title: Saint Eliasin vuoret

text: Saint Eliasin vuoret () on vuorijono Pohjois-Amerikassa. Se sijaitsee Yhdysvaltain Alaskan ja Kanadalle kuuluvien Yukonin ja Brittiläisen Kolumbian alueilla. Vuorijono on osa Wrangell-St. Eliasin ja Glacier Bayn kansallispuistoja Yhdysvalloissa ja Kluanen kansallispuistoa Kanadassa. Vuorijonon korkein huippu on 5 959 metrinen Mount Logan, joka on Kanadan korkein vuori.


title: Saint Eliasin vuoret

text: Vuorijonon korkeimmat vuoret:


title: Okanagan

text: Okanagan, tunnetaan myös nimillä Okanagan Valley ja Okanagan Country, on alue Kanadalle kuuluvassa Brittiläisen Kolumbian provinssissa. Alueella sijaitsee Okanaganjärvi ja Okanaganjoki. Vuonna 2001 alueen asukasluku oli 297 601. Sen keskeisin kaupunki on Kelowna. Pinta-alaltaan alue on 20 829 neliökilometrin suuruinen.


title: Okanagan

text: Alueen nimi juontuu okanaganinkielisestä sanasta "S-Ookanhkchinx". Alue sai ensimmäiset eurooppalaiset asuttajansa 1800-luvun toisella puoliskolla. Se on nykyisin suosittu vapaa-ajanviettokohde. Alueella harjoitetaan myös viininviljelystä.


title: Sadepäivän ihmisiä

text: Sadepäivän ihmisiä on Pelle Miljoona & Linnunlaulu -yhtyeen toinen ja viimeiseksi jäänyt albumi vuodelta 1989. Pelle Miljoonalle se on 13. albumi. Levystä ilmestyi remasteroitu ja bonus-kappaleilla täydennetty CD-versio 23. helmikuuta 2005.


title: Sadepäivän ihmisiä

text: Kaikki kappaleet säveltänyt ja sanoittanut Pelle Miljoona, paitsi (A5) Tero Siitonen - Pelle Miljoona.


title: Sadepäivän ihmisiä

text: A-puoli


title: Sadepäivän ihmisiä

text: B-puoli


title: Sadepäivän ihmisiä

text:
CD-bonukset
Äänitys, miksaus ja tuotanto: Kenzo Kalen
Kansi: Riipinen / Hirvikoski (Siamese Cats)


title: De Pannen kolmen päivän ajo

text: De Pannen kolmen päivän ajo (holl. "Driedaagse Brugge-De Panne", aiemmin "Driedaagse van De Panne-Koksijde") on nykyään yksipäiväinen maantiepyöräilykilpailu. Se käytiin vuosina 1977–2017 nimensä mukaisesti kolmipäiväisenä etappikilpailuna De Pannen ja Koksijden kuntien alueella Länsi-Flanderissa Belgiassa Pohjanmeren rannalla joko maaliskuun lopulla tai huhtikuun alussa. De Pannen kolmen päivän ajo käytiin tuolloin arkipäivinä ennen saman viikon sunnuntaina ajettavaa Flanderin ympäriajoa.


title: De Pannen kolmen päivän ajo

text: Vuodesta 2018 kilpailu on nimestään huolimatta järjestetty yksipäiväisenä ja viikkoa aiempaa aiemmin. Samalla miesten kilpailua seuraavana päivänä alettiin järjestää UCI Women's World Touriin kuuluvaa naisten kilpailua. UCI Europe Touriin kuuluva miesten kilpailu on kategorialuokitukseltaan 1.HC, eli sen yläpuolella ovat vain UCI World Tour -sarjan kilpailut.


title: Nipigonjärvi

text:
Nipigonjärvi () on järvi Ontarion provinssin luoteisosassa, Kanadassa. Se on 4 848 neliökilometrin pinta-alallaan kokonaan Ontarion rajojen sisällä sijaitsevista järvistä suurin. Järvi sijaitsee noin 320 metriä merenpinnan yläpuolella, noin 130 kilometriä koilliseen Thunder Baystä.
Järven ulosvirtaus on 1940-luvulta lähtien ohjattu kulkemaan 48-kilometrisen Nipigonjoen kautta 76 metriä alemmas Yläjärveen mahdollistaen näin kolmen vesivoimalan tuotannon Nipingonjoessa.


title: Nipigonjärvi

text: Nipigonjärven suurin syvyys on 165 metriä. Järvessä on monia saaria. Sen suurimpia saaria ovat Caribou Island, Geikie Island, Katatota Island, Kelvin Island, Logan Island, Murchison Island, Murray Island ja Shakespeare Island.


title: Nipigonjärvi

text: Järven nimi on intiaanikieltä ja tarkoittaa "syvää, kirkasta vettä". 1700-luvulla alueella nykyisin asuvat ajiwbat syrjäyttivät alueella aiemmin asuneet creet. Ensimmäisiin tunnettuihin eurooppalaisiin vierailijoihin alueella kuuluvat Pierre-Esprit Radisson ja Des Groseilliers (1659-60), isä Allouez (1667) sekä vuonna 1684 Fort La Touretten järven koillisrannalle Hudson's Bay Companyn synnyttämän kilpailun vuoksi rakentanut Daniel Dulhut.


title: Ortodoksinen seurakuntaviesti

text: Ortodoksinen seurakuntaviesti oli Viitosten eli Ilomantsin, Joensuun, Lieksan, Nurmeksen ja Taipaleen ortodoksisten seurakuntien julkaisema aikakaus- ja tiedotuslehti, joka jaettiin ilmaiseksi kaikille seurakunnan jäsenille. Lehti ilmestyi vuosina 1971-2011 neljästä kahdeksaan kertaan vuodessa.


title: Ortodoksinen seurakuntaviesti

text: Vuoden 2012 alusta lehden korvasi Karjalan hiippakunnan yhteinen tiedotuslehti Aamun Koitto.


title: Ortodoksinen seurakuntaviesti

text: Ortodoksisen seurakuntaviestin viimeisenä päätoimittajana toimi rovasti Iivo Suvanto. Häntä ennen päätoimittaja oli rovasti Kalevi Kokkonen.


title: Baffininlahti

text: Baffininlahti (, ) on määritelmästä riippuen joko Pohjois-Atlantin osa tai Pohjoisen jäämeren sivumeri Grönlannin ja Kanadan arktisten saarten (Baffininsaari) välissä.


title: Baffininlahti

text: Baffininlahti on pituudeltaan noin 1 450 kilometriä. Merialueen pinta-ala on 689 000 neliökilometriä. Merialueen keskellä on 2 100-metrinen syvänne (Baffin Hollow).